text:
Ebyabaleevi Leviticus
Chapter 10
1 Awo Nadabu ne Abiku, abaana ba Alooni ne baddira ebyoterezo buli muntu ekikye, n'ateeka omwo omuliro, n'assaako eby'okwoteza, n'awaayo omuliro omulala mu maaso ga Mukama, gw'atalagiranga.
2 Omuliro ne guva eri Mukama mu maaso ge, ne gubookya, ne bafiira mu maaso ga Mukama.
3 Awo Musa n'alyoka agamba Alooni nti Kino kye kiikyo Mukama kye yayogera nti Naatukulizibwanga mu abo abansemberera, era mu maaso g'abantu bonna naagulumizibwanga. Alooni ne yeesirikira.
4 Musa n'ayita Misaeri ne Erizafani, abaana ba Wuziyeeri kojja wa Alooni, n'abagamba nti Musembere, musitule baganda bammwe okubaggya mu maaso g'awatukuvu mubatwale ebweru w'olusiisira.
5 Awo ne basembera, ne babasitula nga bambadde ebizibawo byabwe ne babatwala ebweru w'olusiisira; nga Musa bw'ayogedde.
6 Musa n'agamba Alooni ne Eriyazaali ne Isamaali, batabani be, nti Temusumulula nviiri za ku mitwe gyammwe, so temuyuza byambalo byammwe; muleme okufa, era aleme okusunguwalira ekibiina kyonna: naye baganda bammwe, ennyumba ya Isiraeri yonna, bakaabire okwokya Mukama kw'ayokezza.
7 So temufuluma mu mulyango gw'eweema ey'okusisinkanirangamu, muleme okufa: kubanga amafuta ga Mukama ag'okufukako gali ku mmwe. Ne bakola ng'ekigambo kya Musa bwe kyali.
8 Mukama n'agamba Alooni nti
9 Tonywanga ku mwenge newakubadde ekitamiiza, ggwe newakubadde abaana bo awamu naawe, bwe munaayingiranga mu weema ey'okusisinkanirangamu, muleme okufa: linaabanga tteeka eritajjulukuka mu mirembe gyammwe gyonna
10 era mulyoke mwawulengamu ebitukuvu n'ebitali bitukuvu, n'ebirongoofu n'ebitali birongoofu;
11 era mulyoke muyigirize abaana ba Isiraeri amateeka gonna Mukama ge yababuulirira mu mukono gwa Musa.
12 Musa n'agamba Alooni ne Eriyazaali ne Isamaali abaana be abaasigalawo nti Mutwale ekiweebwayo eky'obutta ekisigaddewo ku biweebwayo ebya Mukama ebikolebwa n'omuliro, mugiriire awatali kizimbulukusa ku mabbali g'ekyoto: kubanga kye kitukuvu ennyo:
13 era munaagiriira mu kifo ekirukuvu, kubanga lye bbanja lyo, era bbanja lya baana bo, ku biweebwayo ebya Mukama ebikolebwa n'omuliro: kubanga bwe ntyo bwe nnalagirwa.
14 N'ekifuba ekiwuubibwawuubibwa n'ekisambi ekisitulibwa munaabiriira mu kifo ekirongoofu; ggwe ne batabani bo ne bawala bo awamu naawe: kubanga biweebwa gy'oli okuba ebbanja lyo, era ebbanja ly'abaana bo, ku ssaddaaka z'ebyo abaana ba Isiraeri bye bawaayo olw'emirembe.
15 Ekisambi ekisitulibwa n'ekifuba ekiwuubibwawuubibwa banaabireeteranga wamu n'ebiweebwayo ebikolebwa n'omuliro eby'amasavu, okubiwuubawuuba okuba ekiweebwayo ekiwuubibwa mu maaso ga Mukama: era binaabanga bibyo, era bya baana bo awamu naawe, okuba ebbanja emirembe gyonna; nga Mukama bwe yalagira.
16 Musa n'anoonyeza ddala embuzi ey'ekiweebwayo olw'ekibi, era, laba, ng'eyokeddwa: n'asunguwalira Eriyazaali ne Isamaali abaana ba Alooni abaasigalawo ng'ayogera nti
17 Ekibalobedde okuliira ekiweebwayo olw'ekibi mu kifo eky'awatukuvu kiki, kubanga kitukuvu nnyo, era yakibawa okusitula obubi bw'ekibiina, okubatangirira mu manso ga Mukama?
18 Laba, omusaayi gwakyo teguleeteddwa mu watukuvu munda; temwandiremye kugiriira mu watukuvu, nga bwe ndagidde.
19 Awo Alooni n'agamba Musa nti Laba, leero bawaddeyo ekyo kye bawaayo olw'ekibi n'ekyo kye bawaayo ekyokebwa mu maaso ga Mukama; era bimbaddeko ebigambo ebyenkanidde wano: era singa ndidde ekiweebwayo olw'ekibi leero, kyandibadde kirungi nnyo mu maaso ga Mukama?
20 Kale Musa bwe yawulira, n'ekiba kirungi nnyo mu maaso ge.


c: text/html

text:
Bya Eria Luyimbazi
Omujaasi eyakubye omuyizi essasi e Nabbingo, mu kiro ekyakeeseza Olwomukaaga yeetonze nti yakikoze mu butanwa ng’amuyita muzigu.
David Mulika Wamala yagambye nti Okukuba Pricilla Buyinza amasasi yamulabye ng’ayita mu kituli abazigu kye baasimye mu nnyumba yaabwe n'amuyita omuzigu.
Yagambye nti bwe yatuuse ku nnyumba baamutegeezezza ng'abazigu bwe bakyalimu nga n'abawaka babasibidde ku miguwa n'asalawo okbaketta okulaba abafuluma, kyokka Buyinza olwafulumizza omutwe n'amukuba essasi ng'amuyita muzigu.
Wamala akuumirwa ku poliisi y'e Nsangi gye yeetutte yekka.

robotstxt: allowed

filter: keep


text:
Bya Moses Nsubuga
Poliisi y’e kabalagala ekoze ekikwekweto mu Kataba, enfo ya bamalaaya n’eyoola abantu 50 omwabadde bamalaaya ne ba bbulooka baabwe ne bakirereese.
Kino kiddiridde abatuuze b’e Kabalagala n’ebitundu ebiriraanyewo okwemulugunya ku bumenyi bw’amateeka obubadde bususse mu kitundu kino naddala ekiro.
Ekikwekweto kyakulembeddwaamu Grace Azira akulira ebikwekweto ku poliisi eyo nga kyatandise essaawa 5:30 ez’ekiro nga bayingidde bifo ebikozesebwa nga loogi.
Azira yatangaazizza nti abatuuze abasula mu kitundu babadde beemulugunya ku bantu bano ku misango egyenjawulo. Abaayooleddwa basusse 100 kyokka abalala baateereddwa oluvannyuma lw’okuyita mu kasengejjja.
Abakwate baakuggulwako emisango okuli egy’okwetunda, okutunda enjaga n’ebiragala ebirala n’obwa kireereese.


text:
SUURA IKUMI NA MWENDA
Ikara omu Kugonza kwa Ruhanga
Nikimanyisa ki kugonza Ruhanga?
Nitusobora tuta kwikara omu kugonza kwa Ruhanga?
Yahwe aliha mpeera ki abo abarukwikara omu kugonza kwe?
TERA akasisani oli omu muhanda haimukire akairiringwa. Iguru likwasire muno. Enkuba etandika kumyankya, enkuba ebbwatuka, enjura etandika kugwa etera emigezi. Oiruka n’ose’ra ah’okweigama. Otunga ah’okweigama ha rubaju rw’omuhanda. Homere n’enjura tekukuhikaho. Oina kuba osemererwa muno kutunga ah’okweigama aharungi!
2 Tuli omu busumi bubi muno. Ensi n’eyeyongera kusisikara. Baitu haroho obwirukiro oburungi aha tukusobora kutunga obulinzi kandi nitutahikwaho kabi ak’amaani koona. Nubwo buraha? Wetegereze Baibuli eky’egamba: “Ndigamba ha Mukama [Yahwe] nti ogu nikyo ky’okwebingamu kyange, Ruhanga wange ou ndukwesiga.”—Zabuli 91:2, NW.
3 Kitekerezeho! Yahwe, Omuhangi kandi Arukuki’rayo kimu omu buhangwa bwoona, nasobora kuba bulinzi kandi obwirukiro bwaitu. Nasobora kutulinda kurungi habwokuba aina amaani kukira omuntu ondi wena rundi ekintu kyoona eky’obunyanzigwa. Gonze tuhikirweho akabi koona, Yahwe asobora kwihaho ebyo ebiba bireserwe akabi ako. Tusobora tuta kufora Yahwe bwirukiro bwaitu? Kikwetagisa tumwesige. Kwongerezaho, ekigambo kya Ruhanga kikututere’ra: “Mwerindege omu kugonza kwa Ruhanga.” (Yuda 21) Ego, tukwetaga kwikara omu kugonza kwa Ruhanga, nitulinda obuganjaine bwaitu na Isiitwe ow’omuiguru. Nubwo turakigumya ngu ali bwirukiro bwaitu. Baitu tusobora tuta kukora obuganjaine bwa mulingo ogwo?
MANYA OMULINGO RUHANGA AYOLEKEREMU OKUGONZA KANDI OBE N’EKY’ORAKORAHO
4 Kwikara omu kugonza kwa Ruhanga, twina kusiima omulingo Yahwe atwolekeremu okugonza kwe. Tekereza ha kwegesa kwa Baibuli okw’otungire kuraba omu kitabu kinu. Nk’Omuhangi, Yahwe atuhaire ensi nk’amaka gaitu amarungi. Agitairemu eby’okulya bingi n’amaizi, eby’obuguuda obw’omwitaka, ebisoro ebikusemeza n’ebikaro ebikuzooka kurungi. Nk’ogu Arugirraho Ebyahandiikirwe omu Baibuli, Ruhanga atumanyisize ibaara lye n’emiringo ye. N’ekindi, ekigambo kye kyoleka ngu akatuma Omwana we omugonzebwa ha nsi, yaikiriza Yesu abonabonesebwe n’okutufeera. (Yohana 3:16) Ekisembo ekyo nikimanyisa ki nambere tuli? Nikituha okunihira okurungi okw’ebiro eby’omumaiso.
5 Okunihira okw’ebiro eby’omumaiso nikusigikira na ha kintu ekindi Ruhanga eky’akozire. Yahwe ateireho gavumenti ey’omuiguru, Obukama bwa Masiya. Omu kasumi kataito muno, nibwija kumaraho okubonabona kwoona kandi nibwija kufora ensi yoona orugonjo rwa Ruhanga. Hati banza okitekerezeho! Nitusobora kwikara omu rugonjo oru omu businge kandi tusemereirwe ebiro byoona. (Zabuli 37:29) Baitu ebyo bitakabaireho, Ruhanga atuhaire oburagirizi hati, obukuki’rayo kimu oburungi. Kandi atuhaire n’ekisembo ky’okusaba, omulingo gw’okubaza nawe. Enu eri emu ha miringo enke Yahwe ey’ayoleki’remu okugonza hali abantu boona kandi na hali iwe nk’omuntu.
6 Ekikaguzo ekikuru eky’okucumitirizaho kiri: Okugonza kwa Yahwe ndakutwara mulingo ki? Baingi nibaija kugamba “Nanyowe nikinyetagisa kwoleka Yahwe ngu nimugonza.” Nukwo okwehu’ra otyo? Yesu akagamba ngu ekiragiro kinu nikyo kikuki’rayo kimu omu byoona: “Gonza Mukama Ruhanga wawe n’omutima gwawe gwona, n’obwomezi bwawe bwona, namagezi gawe gona.” (Matayo 22:37) Mali oina ensonga nyingi ezikuletera kugonza Yahwe Ruhanga. Baitu tugambe ngu kwehu’ra otyo nikyo kyoonka ekikutwarramu omu kugonza Yahwe n’omutima gwawe gwoona, n’amagezi gawe goona?
7 Nkoku kisoboroirwe omu Baibuli, kugonza Ruhanga tikugarukira ha kwehu’ra bwehu’ra ngu n’omugonza. Omu mananu n’obukiraba kiri kikuru kuba n’enyehu’ra eya mulingo ogwo, egyo eri ntandikwa y’okugonza Yahwe. Akabibo k’ekijuma niko kamera nikarugamu omuti ogwaana ebijuma. Baitu kakusangwa oba nogonza ekijuma wakusemerirwe omuntu kukuha akabibo k’ekijuma? Nangwa! Omu mulingo nugwo gumu, kwehu’ra nogonza Ruhanga eri ntandikwa butandikwa y’okugonza Yahwe Ruhanga. Baibuli eyegesa: “Kunu nukwo kugonza Ruhanga, itwe tukwate ebiragiro bye, kandi ebiragiro bye tibirukulemera.” (1 Yohana 5:3) Okugonza Ruhanga kusobora kuba kw’amananu, kwina kwaana ebyaana. Kwina kwolekwa omu bikorwa. —Matayo 7:16-20.
8 Twoleka ngu nitugonza Ruhanga obu tuhondera ebiragiro bye kandi nitubiko’raho. Kinu tikigumire kuhikiriza. Ebiragiro bya Yahwe tiguli mugugu nambere tuli, akabituteraho tusobole kutunga obwomezi oburungi kandi obukusemeza. (Isaya 48:17, 18) Obu tuhondera okuragi’ra kwa Yahwe, twoleka Isiitwe ow’omuiguru ngu nitusiima byoona eby’atukoliire. Ekikusaliza bataito muno mu nsi ye biro binu aboleka okusiima nk’okwo. Titukugonza kuba abatarukusiima, nk’abamu ababaireho omu busumi Yesu ahayabereireho ha nsi. Yesu akakiza abagenge ikumi, kyonka omu wenka nuwe yagarukire enyuma kumusiima. (Luka 17:12-17) Mananu kwo, twakugondeze kuba nk’ogwo eyayolekere okusiima, hatali entasiima mwenda!
9 Hati obwo, ebiragiro bya Yahwe ebi twina kworobera nibyo biraha? Bingi hali byo tubibalizeho omu kitabu kinu, kyonka ka tweijukyeyo ebimu. Kukwata ebiragiro bye kikwija kutukonyera kwikara omu kugonza kwa Ruhanga.
WEYONGERE KUI’RA HAIHI NA YAHWE
10 Kwega ebirukukwata hali Yahwe guli mulingo mukuru ogutusobozesa kuba n’enkoragana ey’amaani nawe. Nikyo kintu eki tutasemeire kulekeraho kukora. Kakusangwa oba oli ha kyoto, aheru omu kiro nihafuka muno; wakugayalirire omurro kuhoiga, n’okuzima? Nangwa. Noija kwikara n’ocumamu n’oyongeramu enku nukwo omurro gw’eyongere kwaka. Obwomezi bwawe nibusobora kugwa omu kabi kakuba omurro guzima. Omulingo enku zikaaza omurro nigwaka nugwo omulingo “okumanya Ruhanga” kwikazaho okugonza kwaitu hali Yahwe kuli kw’amaani.—Enfumo 2:1-5.
11 Yesu akagonza abakurasi baikale nibagonza Yahwe hamu n’Ekigambo Kye eky’amananu. Hanyuma y’okuhumbuka, Yesu akegesa abegeswa babiri ha bunabbi obuli omu Byahandiikirwe eby’Oruheburaniya ebyahikirizibwe omuli we. Okwegesa kunu kukabakwataho kuta? Hanyuma bakagamba: “Omutima gwaitu tigusarairege omunda yaitu obwabaire nabaza naitwe omumuhanda, natusuku’ra ebyahandikirwe?”—Luka 24:32.
12 Obu wabandize kwega Baibuli ekyeyegesa otahu’re oina omuhimbo gw’amaani, kandi wayeyongera n’okugonza Ruhanga? Hataroho kugurukyagurukya nukwo wayehu’lire. Baingi behu’ra mulingo nugwo gumu. Hati obuzibu buli ha kwikazaho okugonza okwo n’okukukuza. Titukugonza kuhondera engeso z’ensi. Yesu akaranga: “Okugonza kwabaingi nukwo kulifuka.” (Matayo 24:12) Nosobora ota kwerinda butagaruki’ra omu kugonza Yahwe n’amananu aga Baibuli ag’oyegere?
13 Weyongere kutunga okumanya okurukukwata hali Yahwe Ruhanga na Yesu Kristo. (Yohana 17:3) Cumitiriza muno hali eby’okwega omu Kigambo kya Ruhanga, n’oyekaguza: ‘Kinu nikinyegesa ki hali Yahwe Ruhanga? Nikinkonyera kita kwongera kumugonza n’omutima gwange gwoona, n’amagezi gange goona, n’obwomezi bwange bwoona?’ (1 Timosewo 4:15) Okucumitiriza nk’okwo kwija kukukonyera kulinda okugonza kwawe hali Yahwe.
14 Okusaba nugwo mulingo ogundi ogukusobora kutukonyera kwikara nitugonza Yahwe. (1 Abasesalonika 5:17) Omu Suura 17 ey’ekitabu kinu, tukega ngu okusaba kiri kisembo ky’omuhendo kuruga hali Ruhanga. Nk’okugambirangana buli kimu kugumya enkoragana y’abantu n’okusaba kugumya enkoragana yaitu na Yahwe. Kikuru kubaza nawe kurugira kimu ha mutima—tutakugarukanganamu ebigambo okutaina amakuru. Twina kubaza na Yahwe nk’omwana obwabaza na ise omugonzebwa. Nitugonza kumugambira buli kimu omu mananu kandi kurugira kimu ha mutima gwaitu baitu omu mulingo gw’okutekamu ekitinisa. (Zabuli 62:8) Mali, okwesomesa Baibuli n’okusaba okurukurugira kimu ha mutima, biri bintu bikuru omu kuramya kwaitu, kandi bitukonyera kwikara omu kugonza kwa Ruhanga.
TUNGA OKUSEMERERWA OMU KURAMYA KWAWE
15 Okwesomesa Baibuli n’okusaba biri bikorwa by’okuramya ebi tukusobora kukora ha bwaitu itwenka. Kyonka hati katwetegereze omulingo gw’okuramya ogu tuko’ra omu rujwire: nukwo kugambiraho abandi enyikiriza zaitu. Otandikire ira kugambiraho abandi amananu agali omu Baibuli? Obu kiraba kiri kityo notekwa kuba osemereirwe kuhika ha idaara eryo. (Luka 1:74) Obu tugambira abandi ebi twegere hali Yahwe Ruhanga, tuba tutungire omulimo omukuru oguhairwe Abakristayo boona ab’amananu—ogw’okutebeza amakuru amarungi ag’Obukama bwa Ruhanga.—Matayo 24:14; 28:19, 20.
16 Omukwenda Paulo akatwara obuhereza bwe nk’ekintu eky’omuhendo, akabweta eky’obuguuda. (2 Abakolinso 4:7) Kugambira abantu hali Yahwe Ruhanga n’ebigendererwa bye, nugwo mulimo ogurukuki’rayo kimu ogw’orukusobora kukora. Obu tugukora, tuba nituhereza Omukozesa arukuki’rayo kimu oburungi, kandi omulimo gunu gurugamu emigisa nyingi. Obwokora omulimo gunu oba n’okonyera abantu ab’emitima emirungi kui’ra haihi na Isiitwe ow’omuiguru n’okutandika kulibatira omu muhanda ogukuhikya omu bwomezi obutahwaho! Mulimo ki ogundi ogukusobora kukira gunu? Kandi kugambira abandi ebirukukwata hali Yahwe n’ekigambo kye, okwikiriza kwawe n’okugonza kwawe hali Yahwe by’eyongera kuguma. Kandi Yahwe asiima muno okwekamba kwawe. (Abaheburaniya 6:10) Okwekambira omulimo ogwo nikusobora kukukonyera kwikara omu kugonza kwa Ruhanga.—1 Abakolinso 15:58.
17 Kikuru kukimanya ngu omulimo gw’okutebeza amakuru g’Obukama gwina kukorwa omu bwangu. Baibuli egamba: “Tebeza ekigambo, kikole bwangu.” (2 Timosewo 4:2, NW ) Habwaki kutebeza kukwetagisa bwangu omu kasumi kanu? Ekigambo kya Ruhanga kitugambira: “Ekiro ekikuru ekya Mukama kiri haihi. Kiri haihi nikyanguha muno.” (Zefaniya 1:14) Akasumi kakwija mu bwangu nambere Ruhanga araihiraho kimu entekaniza y’ebintu enu. Abantu baina kuraburwa! Nibetaaga kumanya ngu hati niko kasumi k’okwekomeramu Yahwe kuba mulemi wabu arukuki’rayo kimu. Empero “terukuke’rerwa.”—Habakuki 2:3, NW.
18 Yahwe nagonza tumuramye omu rujwire tuli hamu n’Abakristayo ab’amananu. Obwo nubwo bulyo ekigambo kye kigambira: “Kandi tutekerezege okwekambisangana, okugonzangana n’okukora engeso ezisemiire; okutaleka kwesorozaga hamu, nkabandi okubagira, baitu ntugambi’ragana itwenka, kandi okweyongera tweyongerege tuti nkoku murora ekiro kiri haihi nokuhika.” (Abaheburaniya 10:24, 25) Obutuba n’abaikiriza bagenzi baitu omu nsorokano z’Ekikristayo, tuba n’omugisa ogwo kuhaisaniza n’okuramya Ruhanga waitu. Kandi twombekangana kandi tugarranganamu amaani.
19 Obu twesoroza hamu n’abaramya ba Yahwe bagenzi baitu, tugumya obumu, engonzi n’obuganjaine bwaitu omu kitebe. Kikuru kuserra ebirungi ebiri omu bagenzi baitu, nka Yahwe nawe okw’atuserramu ebirungi. Otanihira kurora okuhiki’ra omu b’oruganda bagenzi bawe. Ijuka buli omu ali ha rulengo orurukwahukana omu by’omwoyo, kandi buli omu hali itwe akora ensobi. (Abakolosai 3:13) Kora enkoragana naabo abagonza Yahwe, noija kwesanga naiwe nokura omu by’omwoyo. Ego, kuramya Yahwe n’aboruganda ab’omwoyo nikiija kukukonyera kwikara omu kugonza kwa Ruhanga. Yahwe araha ata empeera ab’amuramya n’obwesigwa kandi nibaikara omu kugonza kwe?
KUNUKI’RA “OBWOMEZI MALI”
20 Yahwe aha abahereza be abesigwa obwomezi, baitu abaha bwomezi bwa mulingo ki? Oli mwomezi? Baingi hali twe nitusobora kugamba ngu twomiire. Habwokuba, nitwikya, nitulya kandi nitunywa. Omu mananu twina kuba tuli bomezi. Kandi obutuba tusemerirwe nitusobora n’okugamba, “Kunu nukwo kwomera mali!” Kyonka Baibuli eyoleka ngu busaho muntu mwomezi mali biro binu.
21Ekigambo kya Ruhanga kitutererra ‘kukwata obwomezi obu, nubwo bwomezi mali.’ (1 Timoseo 6:19) Ebigambo ebyo bikwoleka ngu “obwomezi mali” tukubunihira omu busumi bw’omumaiso. Ego, obu tuliba tuhikirire, twija kuba bomezi mali omu mulingo Ruhanga yagendereire omu kubanza. Obu turaba nitwikara omu rugonjo rwa Ruhanga omu nsi, omu bwomezi oburungi omu businge n’okusemererwa, nubwo twija kuba nitusemererwa “bwomezi mali”—obwomezi obutahwaho. (1 Timosewo 6:12) Okwo tikuli kunihira kurungi?
22 Tusobora tuta kukwatira kimu “obwomezi mali”? Omu mulingo nugwo gumu Paulo akatere’ra Abakristayo “bakole kurungi” kandi “babe abagu[u]da omu ngeso enungi.” (1 Timosewo 6:18) Nahabwekyo kutunga obwomezi bwonyini, kikusigikira muno ha mulingo tuko’ra h’amananu agatwegere kuruga omu Baibuli. Baitu Paulo akaba namanyisa ngu tutunga “obwomezi mali” habw’okukora ebikorwa ebirungi? Nangwa, ekisembo ekyo kikutuhebwa kusigikira ha “mbabazi ezitatusemerire” Kuruga hali Ruhanga. (Abarumi 5:15) Kyonka, Yahwe nasemererwa kuha empeera abo ab’amuhereza n’obwesigwa. Nasemererwa obe ‘n’obwomezi mali.’ Obwomezi nk’obwo obukusemeza, obw’obusinge, obw’ebiro n’ebiro bwija kutungwa abakwikara omu kugonza kwa Ruhanga.
23 Buli omu hali itwe aina kwekaguza, ‘Nindamya Ruhanga omu mulingo ogw’ateireho omu Baibuli?’ Kuba buli kiro turakigumya ngu nukwo kiri, nitwija kuba tuli omu muhanda oguhikire. Nitwija kugumya ngu Yahwe ali bwirukiro bwaitu. Naija kulinda abantu be abesigwa nabarabya omu biro eby’ahampero y’entekaniza y’ebintu enu embi. Kandi Yahwe naija kutujuna n’atuhikya omu ntekaniza empyaka eri haihi okuhika. Katuliba n’okusemererwa kwingi kuhika omu kasumi ako! Kandi nitwija kusemererwa habw’okucwamu kurungi omu biro binu eby’ahampero! Kakusangwa okora okucwamu nk’okwo hati, noija kusemererwa “obwomezi mali,” obwomezi nka Yahwe Ruhanga y’agendereire bube ebiro n’ebiro!
BAIBULI EKY’EYEGESA
- Twoleka okugonza Ruhanga okw’amananu nitworobera ebiragiro bye kandi nituko’ra ha misingi ye.—1 Yohana 5:3.
- Okwega Ekigambo kya Ruhanga, kusaba Yahwe kurugira kimu ha mutima, kwegesa abandi ebikumukwataho n’okumuramya omu nsorokano z’Ekikristayo, nibiija kutukonyera kwikara omu kugonza kwa Ruhanga.—Matayo 24:14; 28:19, 20; Yohana 17:3; 1 Abasesalonika 5:17; Abaheburaniya 10:24, 25.
- Abo abaikara omu kugonza kwa Ruhanga baina okunihira kw’okusemererwa “obwomezi mali.”—1 Timosewo 6:12, 19; Yuda 21.
Ebikaguzo
1, 2. Nitusobora kutunga nkaha obwirukiro oburungi biro binu?
3. Tusobora tuta kufora Yahwe obwirukiro bwaitu?
4, 5. Miringo ki Yahwe ey’atwolekiremu okugonza?
6. Nosobora ota kusiima okugonza Yahwe okw’akwolekere?
7. Oihireho kw’ehu’ra bw’ehu’ra ngu nogonza Ruhanga, haroho ekindi ekitwina kukora kwoleka ngu nitumugonza? Soborra.
8, 9. Nitusobora kwoleka tuta okusiima hamu n’okugonza kwaitu hali Ruhanga?
10. Soborra habwaki kiri kikuru kugenda omu maiso n’okutunga okumanya okurukukwata hali Yahwe Ruhanga.
11. Okwegesa kwa Yesu kukakwataho kuta h’abakurasi be?
12, 13. (a) Kiki ekihikire ha kugonza kw’abantu abakukira obwingi biro binu hali Yahwe n’ekigambo kye? (b) Nitusobora kwerinda tuta butagaruki’ra omu kugonza kwaitu?
14. Okusaba nikusobora kutukonyera kuta kulinda okugonza kwaitu hali Yahwe?
15, 16. Habwaki kihikire okutwara omulimo gw’okutebeza nk’eky’omugisa kandi nk’eky’omuhendo ekituhairwe?
17. Habwaki obuhereza bw’Ekikristayo bwina kukorwa bwangu hati?
18. Habwaki twina kuramya Yahwe omu ruijwire tuli hamu n’Abakristayo ab’amananu?
19. Nitusobora tuta kugumya okugonza kwaitu omu kitebe Ekikristayo?
20, 21. “Obwomezi mali” nikyo kiki, kandi habwaki kuli kunihira kurungi muno?
22. Nosobora ota “kukwatira kimu obwomezi mali”?
23. Habwaki kiri kikuru kwikara omukugonza kwa Ruhanga.


text:
Yeremiya Jeremiah
Chapter 3
1 Boogera nti Omusajja bw'agoba mukazi we, naye n'amuvaako n'aba ow'omusajja omulala, omusajja oyo alimuddira nate? ensi yo teryonooneka nnyo? Naye ggwe weefuula omwenzi eri baganzi bo bangi; era naye nzirira nate, bw'ayogera Mukama.
2 Yimusa amaaso go eri ensozi ez'obweru olabe; we batasulira naawe wa? Wabatuulirira ku mabbali g'ekkubo, ng'Omuwalabu mu ddungu; era wayonoona ensi n'obwenzi bwo n'obubi bwo.
3 Empandaggirize kyezivudde ziziyizibwa, so tewabaddeewo ttoggo; era naye n'oba n'ekyenyi eky'omwenzi, wagaana okukwatibwa ensonyi.
4 Tonkaabirenga okuva leero nti Kitange, ggwe musaale w'obuto bwange?
5 Aliguguba n'obusungu bwe emirembe gyonna? aliremera mu bwo okutuusa enkomerero? Laba, wayogera n'okola ebigambo ebibi, n'okwata ekkubo lyo ggwe.
6 Era nate Mukama n'aŋŋambira mu mirembe gya Yosiya kabaka nti Olabye ekyo Isiraeri eyaseeseetuka ky'akoze? alinnye ku buli lusozi oluwanvu ne wansi wa buli muti omubisi, ne yeefuulira eyo omwenzi.
7 Ne njogera bwe yamala okukola ebyo byonna nti Alinzirira; naye n'atadda: ne mwannyina ow'enkwe Yuda n'akiraba.
8 Ne ndaba, bwe nnamala okugoba Isiraeri eyaseeseetuka ne mmuwa ebbaluwa ey'okumugoba olw'ensonga eno kubanga ayenze, era naye Yuda ow'enkwe mwannyina n'atatya; naye era naye n'agenda ne yeefuula omwenzi.
9 Awo olwatuuka kubanga mwangu okwenda ensi n'eyonooneka, n'ayenda ku mayinja n'ebikonge.
10 Era naye ebyo byonna newakubadde nga bimaze okubaawo, mwannyina ow'enkwe Yuda tanziridde n'omutima gwe gwonna, naye ng'akuusakuusa, bw'ayogera Mukama.
11 Awo Mukama n'aŋŋamba nti Isiraeri eyaseeseetuka yeeraze okuba omutuukirivu okukira Yuda ow'enkwe.
12 Genda olangire ebigambo bino ng'otunuulira obukiika obwa kkono, oyogere nti Komawo, ggwe Isiraeri eyaseeseetuka, bw'ayogera Mukama; siibatunuulire n'obusungu: kubanga nnina okusaasira, bw'ayogera Mukama, siriguguba na busungu emirembe gyonna.
13 Kyokka kkiriza obutali butuukirivu bwo, nga wasobya Mukama Katonda wo, n'osaasaanyiza amakubo go abagenyi wansi wa buli muti omubisi, so temwagondera ddoboozi lyange, bw'ayogera Mukama.
14 Komawo, mmwe abaana abadda ennyuma, bw'ayogera Mukama; kubanga nze bbammwe: era ndibatwala nga nziya omu ku kibuga n'ababiri ku kika, ne mbaleeta e Sayuuni:
15 era ndibawa abasumba ng'omutima gwange bwe guli abalibaliisa n'okumanya n'okutegeera.
16 Awo olulituuka bwe muliba nga mwaze era nga mweyongedde mu nsi, kale mu biro ebyo, bw'ayogera Mukama, nga tebakyayogera nti Essanduuko ey'endagaano ya Mukama; so teriyingira mu mwoyo gwabwe; so tebaligijjukira; so tebaligikyalira; so tebalikola nate bwe batyo.
17 Mu biro ebyo baliyita Yerusaalemi entebe ya Mukama; n'amawanga gonna galikuŋŋaanyizibwa eyo, eri erinnya lya Mukama e Yerusaalemi: so tebalitambula nate ng'obukakanyavu bw'omutima gwabwe omubi bwe buli.
18 Mu biro ebyo ennyumba ya Yuda eritambulira wamu n'ennyumba ya Isiraeri, era baliviira wamu mu nsi ey'obukiika obwa kkono ne bayingira mu nsi gye nnawa bajjajjammwe okuba obusika.
19 Naye ne njogera nti Ndikuteeka ntya mu baana, ne nkuwa ensi ey'essanyu, obusika obulungi mu ggye ly'amawanga? ne njogera nti Mulimpita nti Kitange; so temulikyuka obutangoberera.
20 Mazima omukazi nga bw'ava ku bba ng'asala olukwe, bwe mutyo nammwe bwe munsalidde enkwe, mmwe ennyumba ya Isiraeri, bw'ayogera Mukama.
21 Eddoboozi liwuliddwa ku nsozi ez'obweru, okukaaba n'okwegayirira kw'abaana ba Isiraeri; kubanga banyodde ekkubo lyabwe, beerabidde Mukama Katonda waabwe.
22 Mukomeewo, mmwe abaana abaseeseetuse, naawonya okuseeseetuka kwammwe. Laba, tuzze gy'oli; kubanga ggwe Mukama Katonda waffe.
23 Mazima okubeerwa okusuubirwa okuva ku nsozi kwa bwereere, oluyoogaano oluli ku nsozi: mazima mu Mukama Katonda waffe mwe muli obulokozi bwa Isiraeri.
24 Naye ekyo ekikwasa ensonyi kye kimazeewo emirimu gya bajjajjaffe okuva mu buto bwaffe; embuzi zaabwe n'ente zaabwe, batabani baabwe n'abawala baabwe.
25 Tugalamire ensonyi nga zitukutte, okuswala kwaffe kutubikkeko: kubanga twonoonye Mukama Katonda waffe, ffe ne bajjajjaffe okuva mu buto bwaffe ne leero: so tetugonderanga ddoboozi lya Mukama Katonda waffe.


text:
Essuula 3
1 Temubeeranga bayigiriza bangi, baganda bange, nga mumanyi nga tulisalirwa omusango ogusinga obunene.
2 Kubanga mu bingi tusobya fenna. Omuntu yenna bw'atasobya mu kigambo, oyo ye muntu eyatuukirira, ayinza okuziyiza era n'omubiri gwe gwonna.
3 Naye bwe tuteeka ebyuma eby'embalaasi mu mimwa gyazo ziryoke zitugonderenga, tuyinza okufuga emibiri gyazo gyonna.
4 Laba, era n’amaato, newakubadde nga manene bwe gatyo, era nga gatwalibwa empewo ez'amaanyi, enkasi entono ennyo ye egagoba yonna yonna omugoba gy'asiima mu kwagala kwe.
5 Era n’olulimi bwe lutyo kye kitundu ekitono, ne lwenyumiriza nnyo. Laba, emiti emingi egyenkanidde awo okwokebwa akaliro akatono bwe katyo.
6 N'olulimi muliro: ensi ey'obubi mu bitundu byaffe lwe lulimi, olwonoona omubiri gwonna, era olukoleeza nnamuziga w'ebitonde byonna, era olukoleezebwa Ggeyeena.
7 Kubanga buli ngeri ey'ensolo n'ennyonyi n'ebyewalula n'ebyennyanja bifugika era byafugibwa abantu:
8 naye olulimi siwali muntu ayinza kulufuga; bubi obutaziyizika, lujjudde obusagwa obutta.
9 Olwo lwe tutenderezesa Mukama waffe ye Kitaffe; era olwo lwe tukolimiza abantu abaakolerwa mu kifaananyi kya Katonda:
10 mu kamwa akamu mwe muva okutendereza n'okukolima. Baganda bange, ebyo tekibigwanira kubeera bwe bityo.
11 Ensulo ekulukuta amazzi amalungi n'agakaawa mu liiso erimu?
12 Omutiini guyinza, baganda bange, okubala ezeyituuni, oba omuzabbibu okubala ettiini? So amazzi ag'omunnyo tegayinza kuvaamu malungi.
13 Ani alina amagezi n'okutegeera mu mmwe? Alagenga mu mpisa ennungi ebikolwa bye mu magezi amawombeefu.
14 Naye bwe muba n'obuggya obukambwe n'okuyomba mu mutima gwammwe, temwenyumirizanga so temulimbanga okuziyiza amazima.
15 Amagezi gano si ge gakka okuva waggulu, naye ga mu nsi, ga buzaaliranwa, ga Setaani.
16 Kubanga awaba obuggya n'okuyomba, we waba okutabuka na buli kikolwa ekibi.
17 Naye amagezi agava waggulu okusooka malongoofu, nate ga mirembe, mawombeefu, mawulize, agajjudde okusaasira n'ebibala ebirungi, agatalina kwawula, agatalina bunnanfuusi.
18 Era ekibala eky'obutuukirivu kisigibwa mu mirembe eri abo abaleeta emirembe.


text:
Okubala Numbers
Chapter 25
1 Isiraeri n'abeera e Sitimu, abantu ne batanula okwenda ku bawala ba Mowaabu:
2 kubanga baayitanga abantu okujja ku ssaddaaka za bakatonda baabwe; abantu ne balya ne bavuunamira bakatonda baabwe.
3 Isiiaeri ne yeegatta ne Baalipyoli: obusungu bwa Mukama ne bubuubuuka ku Isiraeri.
4 Mukama n'agamba Musa nti Twala abakulu b'abantu bonna, obawanikire Mukama mu maaso g'enjuba ekiruyi kya Mukama kikyuke kive ku Isiraeri.
5 Musa n'agamba abalamuzi ba Isiraeri nti Mutte buli muntu abasajja be abeegasse ne Baalipyoli.
6 Era, laba, omu ku baana ba Isiraeri n'ajja n’aleetera baganda be omukazi Omumidiyaani mu maaso ga Musa ne mu maaso g'ekibiina kyonna eky’abaana ba Isiraeri, bwe baali nga bakaabira amaziga ku mulyango gw’eweema ey'okusisinkanirangamu.
7 Awo Finekaasi mutabani wa Eriyazaali mutabani wa Alooni kabona bwe yakiraba, n'agolokoka wakati mu kibiina, n'addira effumu mu mukono gwe;
8 n'agoberera omusajja Omuisiraeri mu kayumba, n'abafumitira ddala bombi, omusajja Omuisiraeri n'omukazi mu lubuto lwe. Awo kawumpuli n'aziyizibwa bw'atyo ku baana ba Isiraeri.
9 N'abo abaafa kawumpuli baali obukumi bubiri mu enkumi nnya.
10 Mukama n'agamba Musa nti
11 Finekaasi mutabani wa Eriyazaali mutabani wa Alooai kabona akyusizza obusungu bwange okuva ku baana ba Isiraeri, kubanga akwatiddwa obuggya bwange mu bo, n'okuzikiriza ne sizikiriza baana ba Isiraeri mu buggya bwange.
12 Kyonoova ogamba nti Laba, mmuwa endagaano yange ey'emirembe:
13 era eneebanga gy'ali, n'eri ezzadde lye erinaamuddiriranga, endagaano ey'obwakabona obutaliggwaawo; kubanga yakwatibwa obuggya olwa Katonda we, n'atangirira abaana ba Isiraeri.
14 Era omusajja Omuisiraeri eyattibwa, eyattirwa awamu n'omukazi Omumidiyaani, erinnya lye Zimuli, mutabani wa Salu, omukulu w'ennyumba ya bakitaabwe mu Basimyoni.
15 N'omukazi Omumidiyaani eyattibwa, erinnya lye Kozebi muwala wa Zuuli; oyo yali mutwe gw'abantu ab'omu nnyumba ya bakitaabwe mu Midiyaani.
16 Mukama n'agamba Musa nti
17 Beeraliikirize Abamidiyaani obatte:
18 kubanga babeeraliikiriza n'enkwe zaabwe, ze baasala ne babasendasenda mu bigambo bya Pyoli ne mu bigambo bya Kozebi, muwala w'omukulu wa Midiyaani, mwannyinaabwe, eyattibwa ku lunaku olwa kawumpuli olw'ebigambo bya Pyoli.


text:
Yeremiya Jeremiah
Chapter 40
1 Ekigambo ekyajjira Yeremiya ekyava eri Mukama, Nebuzaladaani omukulu w'abambowa bwe yamala okumuteera mu Laama, bwe yamutwala ng'asibiddwa mu masamba mu basibe bonna ab'e Yerusaalemi ne Yuda abaatwalibwa e Babulooni nga basibe.
2 Omukulu w'abambowa n'atwala Yeremiya n'amugamba nti Mukama Katonda wo yayogera obubi buno ku kifo kino
3 n'okuleeta Mukama abuleese, era akoze nga bwe yayogera; kubanga mwayonoona Mukama, so temugondedde ddoboozi lye, ekigambo kino kyekivudde kibatuukako.
4 Kale nno, laba, nkusumulula leero mu masamba agali ku mukono gwo. Oba ng'osiima okujja nange okugenda e Babulooni, jjangu, nange naakukuumanga bulungi; naye oba ng'okiyita kibi okujja nange okugenda e Babulooni, lekayo: laba, ensi yonna eri mu maaso go gy'osiima okugenda era gy'osinga okwagala, gy'oba ogenda.
5 Awo bwe yali nga tannaddayo, n'ayogera nti Ddayo nno eri Gedaliya mutabani wa Akikamu mutabani Safani, kabaka w’e Babulooni gw’awadde okufuga ebibuga bya Yuda, obeere ewuwe mu bantu: oba genda yonna gy'osiima okugenda. Awo omukulu w'abambowa n'amuwa ebyokulya n'ekirabo n'amuta.
6 Awo Yeremiya n'agenda eri Gelaliya mutabani wa Akikamu e Mizupa, n'abeera ewuwe mu bantu abaali basigadde mu nsi.
7 Awo abaami bonna ab'ebitongole abaali mu byalo, bo n'abasajja baabwe, bwe baawulira nga kabaka w’e Babulooni awadde Gelaliya mutabani wa Akikamu okufuga ensi, era ng'amukwasizza abasajja n'abakazi n'abaana abato ne mu abo abasinga obwavu mu nsi, ku bo abataatwalibwa e Babulooni nga basibe;
8 awo ne bajja eri Gedaliya e Mizupa, Isimaeri mutabani wa Nesaniya ne Yokanani ne Yonasaani batabani ba Kaleya ne Seraya mutabani wa Tanukumesi ne batabani ba Efayi Omunetofa, ne Yezaniya omwana w'omu Maakasi, bo n'abasajja baabwe.
9 Awo Gedaliya nutabani wa Akikamu mutabani wa Safani n'abalayirira bo n'abasajja baabwe ng'ayogera nti Temutya kuweereza Abakaludaaya: mubeere mu nsi, muweerezenga kabaka w'e Babulooni, era munaabanga bulungi.
10 Nze, laba, naabeeranga e Mizupa okuyimiriranga mu maaso g'Abakaludaaya abalijja gye tuli: naye mmwe mukuŋŋaanye omwenge n'ebibala eby'omu kyeya n'amafuta, mubiteeke mu bintu byammwe, mubeerenga mu bibuga byammwe bye mulidde.
11 Era bwe batyo Abayudaaya bonna abaali mu Mowaabu ne mu baana ba Amoni ne mu Edomu n'abo abaali mu nsi zonna bwe baawulira nga kabaka w'e Babulooni afissizzaawo ku Yuda era ng'akuzizza ku bo Gedaliya mutabani wa Akikaamu mutabani wa Safani;
12 kale Abayudaaya bonna ne bakomawo nga bava mu bifo byonna gye baali babagobedde ne bajja mu nsi ya Yuda eri Gedaliya e Mizupa, ne bakuŋŋaanya omwenge n'ebibala eby'omu kyeya bingi nnyo nnyini.
13 Era nate Yokanani mutabani wa Kaleya n'abaami bonna ab'ebitongole abaali mu byalo ne bajja eri Gedaliya e Mizupa
14 ne bamugamba nti Omanyi nga Baalisi kabaka w'abaana ba Amoni atumye Isimaeri mutabani wa Nesaniya okukutta? Naye Gedaliya mutabani wa Akikamu n'atabakkiriza.
15 Awo Yokanani mutabani wa Kaleya n'ayogera ne Gedaliya e Mizupa kyama ng'agamba nti Ka ŋŋende, nkwegayiridde, nzite Isimaeri mutabani wa Nesaniya, so tewaliba muntu alikimanya: yandikuttidde ki, Abayudaaya bonna abakuŋŋaanye gy'oli n'okusaasaana ne basaasaana, n'ekitundu kya Yuda ekifisseewo ne kizikirira?
16 Naye Gedaliya mutabani wa Akikamu n'agamba Yokanani mutabani wa Kaleya nti Tokola kigambo ekyo: kubanga omuwaayiriza Isimaeri.


text:
Essuula 28
1 Bwe twamala okulokoka ne tulyoka tutegeera ng'ekizinga kiyitibwa Merita.
2 Bannaggwanga ne batukola obulungi obutali bwa bulijjo: kubanga baakuma omuliro, ne batusembeza fenna olw'enkuba eyatonnya n'olw'empewo.
3 Naye Pawulo bwe yakuŋŋaanya omuganda gw'obuku, n'agussa mu muliro, embalasaasa n'evaamu olw'ebbugumu n'emwerippa ku mukono.
4 Bannaggwanga bwe baalaba ekyekulula nga kireebeetera ku mukono, ne bagamba bokka na bokka nti Mazima omuntu ono mussi; newakubadde ng'alokose mu nnyanja, omusango tegumuganya kubeera mulamu.
5 Naye n'akunkumulira mu muliro ekyekulula n'atabaako kabi.
6 Naye bali ne balowooza nti anaazimba oba anaasinduka, okugwa eri nga mufu: naye bwe baalwawo ennyo nga bamutunuulira ne batalaba kibi ky'abaddeko, ne bakyuka ne bagamba nti katonda.
7 Waaliwo kumpi n'ekifo ekyo ensuku z'omuntu omukulu w'ekizinga, erinnya ne Pubuliyo: oyo n'atusembeza n'atujjanjabira n'ekisa ennaku ssatu.
8 Awo kitaawe wa Pubuliyo yali agalamidde, ng'alwadde omusujja n'ekiddukano ky'omusaayi: Pawulo n'ayingira mw'ali, n'asaba n'amussaako emikono n'amuwonya.
9 Ekyo bwe kyakolebwa, abalala nabo abaali ku kizinga abaalina endwadde ne bajja ne bawonyezebwa:
10 era abo ne batuwa ekitiibwa kinene; bwe twali tuvaayo ne baleeta ku lyato ebintu bye twetaaga.
11 Emyezi esatu bwe gyayitawo, ne tuviirayo mu kyombo eky'e Alegezanderiya, ekyali ku kizinga mu biro eby'omuyaga, akabonero kaakyo Ab'oluganda abalongo.
12 Ne tugoba mu Sulakusa ne tumalayo ennaku ssatu:
13 ne tuvaayo ne twetooloola ne tutuuka e Regio: bwe waayitawo olunaku lumu, empewo ez'omuggundu ne zikunta, ku lunaku olw'okubiri ne tutuuka e Putiyooli;
14 gye twasanga ab'oluganda ne batuyita okumala wamu nabo ennaku musanvu: awo bwe tutyo ne tutuuka e Ruumi
15 Ab'oluganda bwe baawulira ebigambo byaffe ne bavaayo okutusisinkana mu Katale ka Apiyo ne mu Bisulo Ebisatu: Pawulo bwe yabalabako ne yeebaza Katonda n'aguma omwoyo.
16 Bwe twayingira mu Ruumi, Pawulo n'alagirwa okubeera yekka wamu ne sserikale eyali amukuuma.
17 Awo bwe waayitawo ennaku ssatu, n'ayita abakulu b'Abayudaaya: bwe baamala okukuŋŋaana n'abagamba nti Nze, abasajja ab'oluganda, newakubadde nga saakola kibi ku bantu newakubadde ku mpisa za bajjajjaffe, naye nnasibibwa ne mpeebwayo mu mikono gy'Abaruumi mu Yerusaalemi:
18 abo bwe baamala okunkemereza ne baagala okunsumulula, kubanga tewaali nsonga gye ndi ya kunzisa.
19 Naye Abayudaaya bwe baagaana, ne mpalirizibwa okujulira Kayisaali, si ng'alina ekigambo okuloopa eggwanga lyaffe.
20 Kale olw'ensonga eyo mbayise okundaba n'okwogera nange: kubanga olw'essuubi lya Isiraeri nsibiddwa n'olujegere luno.
21 Bo ne bamugamba nti Ffe so tetuweebwanga bbaluwa za bigambo byo okuva mu Buyudaaya, so tewali ku b'oluganda eyali azze n'atubuulira oba n'ayogera ekigambo ekibi ku ggwe.
22 Naye twagala okuwulira okuva gy'oli by'olowooza: kubanga ebigambo by'enzikiriza eno, tumanyi nti kiwerebwa wonna wonna.
23 Ne bamulaga olunaku ne bajja bangi gy'ali mu kisulo; n'abannyonnyola ng'ategeeza obwakabaka bwa Katonda, era ng'abakkirizisa ebigambo bya Yesu mu mateeka ga Musa ne mu bya bannabbi okusooka enkya okutuusa akawungeezi.
24 Abamu ne bakkiriza bye yayogera, abamu ne batakkiriza.
25 Bwe bataatabagana bokka na bokka, ne bagenda, Pawulo bwe yamala okwogera ekigambo kimu, nti Omwoyo Omutukuvu yagamba bulungi bajjajjammwe mu nnabbi Isaaya
26 ng'agamba nti Genda eri abantu bano, oyogere nti Okuwulira muliwulira, ne mutategeera; Okulaba muliraba, ne muteetegeereza:
27 Kubanga omutima gw'abantu bano gusavuwadde, N'amatu gaabwe bawulira bubi, N'amaaso gaabwe bagazibye; Baleme okulaba n'amaaso, N'okuwulira n'amatu, N'okutegeera n'omutima gwabwe, N'okukyuka, Nze okubawonya.
28 Kale mutegeere nti obulokozi bwa Katonda buno buweerezebbwa ab'amawanga : nabo balibuwulira.
29 Bwe yayogera ebigambo ebyo, Abayudaaya ne bagenda nga bawakana nnyo bokka na bokka.
30 N'amalayo emyaka ebiri miramba ewuwe yekka mu nju gye yapangisa, n'asembezanga bonna abajjanga gy'ali,
31 ng'abuuliranga obwakabaka bwa Katonda, era ng'ayigirizanga n'obugumu bwonna ebigambo bya Mukama Yesu Kristo, n'ataziyizibwanga.


text:
Bya Samuel Balaga dde, Luke Kagiri ne Kizito Musoke
BANNAKIBIINA kya NRM mu disitulikiti y’e Mityana bawagidde Pulezidenti Museveni okwesimbawo nga tavuganyiziddwa mu kulonda kwa 2016.
Bino bannakibiina baabituuseeko mu lukiiko olw’okukubaganya ebirowoozo ku nsonga eno olwatudde ku kitebe ky’eggombolola y’e Malangala ku Mmande nga lwakubiriziddwa omubaka omukyala owa Disitulikiti eno, Silvia Namabidde n’omubaka wa Busujju, Vincent Nyanzi ssaako abakulembeze b’ekibiina okuva ku byalo okutuuka ku disitulikiti.
Nyanzi era nga ye minisita omubeezi mu ofiisi y’omumyuka wa Pulezidenti yasabye bannakibiina okwanja ebintu ebiremye ekibiina kya NRM okukola basobola okubituusa ku bekikwatako bisalirwe amagezi.
Ate mu ggombolola y’e Butayunja abaayo nabo baasembye Museveni okwesimbawo nga tavuganyiziddwa ng’eno olukung’aana era lwategekeddwa Minisita Nyanzi n’omubaka Namabidde wiiki ewedde.
Abatuuze baategeezezza nti singa Museveni avuganyizibwa, kyandireetera abawagizi b’ekibiina okwetemamu ennyo mu kamyufu ekiyinza okuwa abavuganya NRM omukisa okubawangula mu 2016.
Ate abakulembeze b’abavubuka okuva mu disitulikiti y’e Mityana, Mubende, Kiboga ne Kyankwanzi nabo baasazeewo okuwagira pulezidenti Museveni addemu okwesimbawo nga tavuganyiziddwa mu kulonda kuno.
Baabadde mu lukung’aana ku Enro Hotel mu Mityana nga lwakubiriziddwa omubaka w’abavubuka mu Buganda, Patrick Nakabaale.
Nakabaale yasomesezza abavubuka ku nkola za NRM n’ebiteeso ebyatuukibwako ababaka ba palamenti aba NRM mu lukung’ana olwabadde e Kyankwanzi gye buvuddeko.
Omubaka Namabidde olukung’aana luno naye yalubaddeko, n’akunga abavubuka okubeera abeesimbu era basigale nga bawagira NRM nga tebayugaayuga.


text:
Mathematics
Ekibalangulo(Mathematics)
Ekibalangulo= Ekibalo(Math)
"Ekibalangulo" kye kigambo ekivvuubula omulamwa gw'olungereza : "Mathematics". Mu bufunze "ekibalangulo kifuuka "kibalo"(maths).Omulamwa gw'ekibalangulo gutondeddwawo nga tugaziya amakulu(semantic extension) g'ekigambo "ekibalangulo ekitegeeza 'ekifo we baweesezanga oba we bawagalira ebyokulwanyisa omuli amafumu oba obwambe. Okiraba nti ekigambo ekikulu mu kunnyonnyola omulamwa gw'ekibalangulo kiri "kuwagala. N'olwekyo 'ekibalangulo nga essomo kisonjolwa nga "essomo eriwagala obwongo nga lyogeza ennamba".
Singa oba oyagala okwogera ku "mathematician" mu luganda ogamba "omubalanguzi" ate ebigambo ebirala ebyetaagisa mu sessomo ly'ekibalangulo biri : okubaza (to solve) , okubalangula oba okubalanguza(to calculate) , ekibalanguzo (formula), ekibazo(mathematical solution , calculation).
Ate ekigambo "okusonjola" (to simplify a mathematical expression) nakyo kiva mu kugaziya makulu(semantic extension ) y'ekigambo "okusonjola"(to define)."Omweyoreko" kyo kitegeeza "mathematical expression".


text:
Essomo 9
Amaka Gammwe Gayinza Gatya Okubaamu Essanyu?
1. Obufumbo obukkirizibwa mu mateeka buyinza butya okuyamba amaka okubaamu essanyu?
Amawulire amalungi gava eri Yakuwa, Katonda omusanyufu, ayagala amaka okubaamu essanyu. (1 Timoseewo 1:11) Ye yatandikawo obufumbo. Obufumbo obukkirizibwa mu mateeka buleetera ab’omu maka okuba abasanyufu kubanga busobozesa abazadde okukuza obulungi abaana baabwe. Abakristaayo basaanidde okugoberera amateeka g’omu kitundu kyabwe agakwata ku kuwandiisa obufumbo.
Katonda atwala atya obufumbo? Katonda ayagala obufumbo bube bwa lubeerera. Yakuwa ayagala abaami n’abakyala buli omu okuba omwesiga eri munne. (Abebbulaniya 13:4) Akyawa okugattululwa mu bufumbo. (Malaki 2:16) Naye akkiriza Omukristaayo okugattululwa n’afumbiriganwa n’omuntu omulala singa munne aba ayenze.
2. Omwami n’omukyala, buli omu asaanidde kuyisa atya munne?
Yakuwa yatonda abasajja n’abakazi nga basobola okuyambagana mu bufumbo. (Olubereberye 2:18) Ng’omutwe gw’amaka, omwami alina obuvunaanyizibwa okukola ku byetaago by’ab’omu maka ge eby’omubiri era n’okubayigiriza ebikwata ku Katonda. Asaanidde okwagala ennyo mukazi we. Abaami n’abakyala basaanidde okwagalana n’okuwaŋŋana ekitiibwa. Okuva bwe kiri nti abaami n’abakyala tebatuukiridde, kikulu nnyo okusonyiwagana okusobola okuba abasanyufu mu bufumbo bwabwe.
3. Mwandyawukanye singa obufumbo bwammwe tebubaamu ssanyu?
Singa mufuna obuzibu mu bufumbo bwammwe, buli omu asaanidde okufuba okulaga munne okwagala. (1 Abakkolinso 13:4, 5) Ekigambo kya Katonda tekiraga nti okwawukana mu bufumbo y’engeri ey’okugonjoolamu ebizibu mu bufumbo.
4. Abaana, kiki Katonda ky’abaagaliza?
Yakuwa ayagala mube basanyufu. Abawa amagezi agasingayo obulungi agasobola okubayamba okufuna essanyu mu buvubuka bwammwe. Ayagala muganyulwe mu magezi agabaweebwa bazadde bammwe. (Abakkolosaayi 3:20) Era Yakuwa ayagala mufune essanyu eriva mu kukola ebyo Omutonzi wammwe n’Omwana we bye baagala.
5. Abazadde, muyinza mutya okuyamba abaana bammwe okuba abasanyufu?
Musaanidde okufuba okufunira abaana bammwe eby’okulya, aw’okusula, n’eby’okwambala. (1 Timoseewo 5:8) Naye abaana bammwe okusobola okuba abasanyufu, musaanidde n’okubayigiriza okwagala Katonda n’okumukoppa. (Abeefeso 6:4) Abaana bammwe nabo bajja kwagala Katonda bwe munaabateerawo ekyokulabirako ekirungi. Bwe mubuulirira abaana bammwe nga mukozesa Ekigambo kya Katonda, kijja kubayamba okuba ab’empisa ennungi.
Abaana bawulira bulungi bwe mubazzaamu amaanyi era ne mubasiima olw’ebirungi bye baba bakoze. Ate era beetaaga okuwabulwa n’okukangavvulwa. Bwe mukola bwe mutyo, kiyamba abaana bammwe okwewala empisa embi eziyinza okubaleetera okufuna ebizibu ebinaabamalako essanyu. (Engero 22:15) Kyokka, tebasaanidde kukangavvulwa na bukambwe.
Abajulirwa ba Yakuwa bakubye ebitabo bingi ebisobola okuyamba abazadde n’abaana. Ebitabo bino byesigamiziddwa ku Bayibuli.


text:
Okubala Numbers
Chapter 36
1 Awo emitwe gy'ennyumba za bakitaabwe ez'enda y'abaana ba Gireyaadi, mutabani wa Makiri, mutabani wa Manase, ow'oku nda za batabani ba Yusufu, ne basembera ne boogerera mu maaso ga Musa ne mu maaso g'abakulu, emitwe gy'ennyumba za bakitaabwe ez'abaana ba Isiraeri:
2 ne boogera nti Mukama yalagira mukama wange okugabira abaana ba Isiraeri ensi n'obululu okuba obusika: era mukama wange yalagirwa Mukama okugabira obusika bwa Zerofekadi muganda waffe bawala be.
3 Era bwe banaafumbirwanga yenna ku baana b'ebika by'abaana ba Isiraeri ebirala, kale obusika bwabwe bunaggibwanga ku busika bwa bakitaffe, ne bugattibwa ku busika obw'ekika kye balibaamu: bwe butyo buliggibwa ku mugabo gw'obusika bwaffe.
4 Awo jjubiri ogw'abaana ba Isiraeri bwe gulituuka, kale obusika bwabwe buligattibwa ku busika obw'ekika ekiriba ekyabwe: bwe butyo obusika bwabwe buliggibwa ku busika obw'ekika kya bakitaffe.
5 Musa n'alagira abaana ba Isiraeri ng'ekigambo kya Mukama bwe kyali ng'ayogera nti Ekika kya batabani ba Yusufu boogera bya nsonga.
6 Kino kye kigambo Mukama ky'alagira ku bawala ba Zerofekadi, ng'ayogera nti Bafumbirwenga gwe banaasiimanga; kyokka ku nda y'ekika kya kitaabwe kwe banaafumbirwanga.
7 Bwe kityo tewaabengawo busika bwonna obw'abaana ba Isiraeri obunaakyukanga okuva mu kika okuyingira mu kika kinnaakyo: kubanga abaana ba Isiraeri baneegattanga buli muntu n'obusika obw'ekika kya bakitaabwe.
8 Na buli muwala, anaabanga n'obusika mu kika kyonna eky'abaana ba Isiraeri, anaabanga mukazi w'omu ku nda ey'ekika kya kitaawe, abaana ba Isiraeri balyoke balye buli muntu obusika bwa bakitaabwe.
9 Bwe kityo tewaabengawo busika bwonna obunaakyukanga okuva mu kika okuyingira mu kika ekirala; kubanga ebika by'abaana ba Isiraeri baneegattanga buli muntu n'obusika bwe ye.
10 Nga Mukama bwe yalagira Musa, bwe batyo bawala ba Zerofekadi bwe baakola:
11 kubanga Maala, Tiruza, ne Kogula, ne Mirika, ne Noowa, bawala ba Zerofekadi, ne bafumbirwa batabani ba baganda ba kitaabwe.
12 Baafumbirwa ku nda za batabani ba Manase mutabani wa Yusufu, obusika bwabwe ne bubeeranga mu kika eky'enda ya kitaabwe.
13 Ebyo bye biragiro n'emisango, Mukama bye yalagira abaana ba Isiraeri n'omukono gwa Musa mu nsenyi za Mowaabu ku Yoludaani e Yeriko.


text:
Yeremiya Jeremiah
Chapter 52
1 Zeddekiya yali yaakamaze emyaka amakumi abiri mu gumu bwe yalya obwakabaka; n'afugira emyaka kkumi na gumu mu Yerusaalemi: ne nnyina erinnya lye yali Kamutali muwala wa Yeremiya ow'e Libuna.
2 N'akolanga ebyo ebyali mu maaso ga Mukama ebibi, nga byonna bwe byali Yekoyakimu bye yali akoze.
3 Kubanga kyatuukirira olw'obusungu bwa Mukama mu Yerusaalemi ne Yuda okutuusa lwe yamala okubasuula okuva mu maaso ge: era Zeddekiya n'ajeemera kabaka w'e Babulooni.
4 Awo olwatuuka mu mwaka ogw'omwenda ogw'okufuga kwe mu mwezi ogw'ekkumi ku lunaku olw'omwezi olw'ekkumi Nebukadduleeza kabaka w'e Babulooni n'ajja, ye n'eggye lye lyonna, okutabaala Yerusaalemi n'asiisira okukyolekera; ne bakizimbako ebigo enjuyi zonna.
5 Awo ekibuga ne kizingizibwa okutuuka ku mwaka ogw'ekkumi n'ogumu ogwa kabaka Zeddekiya.
6 Mu mwezi ogw'okuna ku lunaku olw'omwenda olw'omwezi enjala n'eba nnyingi mu kibuga, ne watabaawo mmere eri abantu ab'omu nsi.
7 Awo ne bawagula ekituli mu kibuga, abasajja bonna abalwanyi ne badduka ne bafuluma mu kibuga ekiro mu kkubo ery'omulyango wakati mu babbugwe ababiri, ogwaliraana olusuku lwa kabaka; (era Abakaludaaya baali bazingizizza ekibuga) enjuyi zonna ne bayita mu kkubo erya Alaba.
8 Naye eggye ery'Abakaludaaya ne bagoberera kabaka Zeddekiya ne bamuyisiriza mu nsenyi ez'e Yeriko; eggye lyonna ne lisaasaana okumuvaako.
9 Awo ne bawamba kabaka, ne bamwambusa eri kabaka w'e Babulooni e Libula mu nsi ey'e Kamasi; n'amusalira omusango.
10 Awo kabaka w'e Babulooni n'atta batabani ba Zeddekiya ye ng'alaba: era n'attira n'abakungu bonna aba Yuda e Libula.
11 Zeddekiya n'amugyamu amaaso; kabaka w'e Baulooni n'amusiba mu masamba n'amutwala e Babulooni, n'amuteeka mu kkomera okutuusa ku lunaku kwe yafiira.
12 Awo mu mwezi ogw'okutaano ku lunaku olw’ekkumi olw'omwezi, gwe mwaka ogw'ekkumi n'omwenda ogwa kabaka Nebukadduleeza kabaka w'e Babulooni, Nebuzaladaani mukulu w'abambowa, eyayimiriranga mu maaso ga kabaka w’e Babulooni, n'ajja mu Yerusaalemi:
13 n'ayokya ennyumba ya Mukama n'ennyumba ya kabaka; n'enyumba zonna ez'omu Yeusaalemi, buli nnyumba ennene n'agyokya omuliro.
14 N'eggye lyonna ery'Abakaludaaya abaali wamu n'omukulu w'abambowa ne bamenya bbugwe yenna ow'e Yerusaalemi enjuyi zonna.
15 Awo Nebuzaladaani omukulu w'abambowa nga basibe ku abo abasinga obwavu ku bantu n'ekitundu ekifisseewo ku bantu ekyali kisigadde mu kibuga n'abo abaali basenguse, abaasenga kabaka w’e Babulooni, n'ekitundu ekyali kisigaddewo eky'abakopi.
16 Naye Nebuzaladaani omukulu w'abambowa n'aleka ku abo abasinga obwavu mu nsi okulongoosanga emizabbibu n'okulimanga.
17 N'empagi ez'ebikomo ezaali mu nnyumba ya Mukama n'entebe n'ennyanja ey'ekikomo ebyali mu nnyumba ya Mukama Abakaludaaya ne babimenyaamenya, ne batwala e Babulooni ebikomo byabyo byonna.
18 Era n'entamu n'ebisena n'ebisalako ebisiriiza n'ebibya n'ebijiiko n'ebintu byonna eby'ebikomo bye baaweerezanga nabyo ne babitwala.
19 N'ebikompe n'emmumbiro n'ebibya n'entamu n'ebikondo n'ebijiiko n'obubya; ebyali ebya zaabu, mu zaabu, n'ebyo ebyali ebya ffeeza, mu ffeeza, omukulu w'abambowa bwe yabitwala bw'atyo.
20 Empagi zombi, ennyanja emu, n'ente ennume ez'ebikomo ekkumi n'ebbiri ezaali wansi w'entebe, kabaka Sulemaani bye yakolera ennyumba ya Mukama: ebikomo eby'ebintu ebyo byonna tebyapimika.
21 N'empagi, obuwanvu bw'empagi emu emikono kkumi na munaana; n'omugwa ogw'emikono kkumi n'ebiri gwagyetooloola; n'obugazi bwayo bwali engalo nnya: yalimu omuwulukwa.
22 Era yaliko omutwe ogw'ekikomo; n'omutwe gumu obuwanvu bwagwo emikono etaano, omutwe nga guliko ebitimba n'amakomamawanga enjuyi zonna, byonna bya bikomo: n'empagi ey'okubiri nayo yaliko ebifaanana ebyo n'amakomamawanga.
23 Era ku mbiriizi kwaliko amakomamawanga kyenda mu mukaaga; amakomamawanga gonna gaali kikumi ku bitimba enjuyi zonna.
24 Awo omukulu w'abambowa n'atwala Seraaya kabona asinga obukulu ne Sefaniya kabona ow'okubiri n'abaggazi abasatu:
25 n'aggya mu kibuga omwami eyatwalanga abasajja abalwanyi; n'abasajja musanvu ku abo abaalabanga amaaso ga kabaka, abaalabika mu kibuga; n'omuwandiisi ow'omukulu w'eggye eyayolesanga abantu ab'omu nsi; n'abasajja nkaaga ab'oku bantu ab'omu nsi abaalabika mu kibuga wakati.
26 Awo Nebuzaladaani omukulu w'abambowa n'abatwala n'abaleeta eri kabaka w'e Babulooni e Libula.
27 Kabaka w'e Babulooni n'abafumita n'abattira e Libula mu nsi ey'e Kamasi. Awo Yuda n'atwalibwa nga musibe okuva mu nsi ye.
28 Bano be bantu Nebukadduleeza be yatwala nga basibe: mu mwaka ogw'omusanvu Abayudaaya enkumi ssatu mu amakumi abiri mu basatu:
29 mu mwaka gwa Nebukadduleeza ogw'ekkumi n'omunaana n'atwala nga basibe okubaggya e Yerusaalemi abantu lunaana mu amakumi asatu mu babiri:
30 mu mwaka gwa Nebukadduleeza ogw'amakumi abiri mu esatu Nebuzaladaani omukulu w'abambowa n'atwala nga basibe ku Bayudaaya abantu lusanvu mu amakumi ana mu bataano: abantu bonna baali enkumi nnya mu lukaaga.
31 Awo olwatuuka mu mwaka ogw'amakumi asatu mu musanvu ogw'okusibibwa kwa Yekoyakini kabaka wa Yuda, mu mwezi ogw'ekkumi n'ebiri ku lunaku olw'amakumi abiri mu ttaano Evirumerodaaki kabaka w'e Babulooni mu mwaka ogw'olubereberye ogw'okufuga kwe n'ayimusa omutwe gwa Yekoyakini kabaka wa Yuda, n'amuggya mu kkomera;
32 n'ayogera naye eby'ekisa, n'agulumiza entebe ye okusinga entebe za bakabaka abaali awamu naye mu Babulooni.
33 N'awaanyisa ebyambalo bye eby'omu kkomera, n'aliiranga emmere bulijjo mu maaso ge ennaku zonna ez'obulamu bwe.
34 Era okumuliisanga kabaka w'e Babulooni n'amusalira ebyenkalakkalira, omugabo ogw'oku buli lunaku okutuusa ku lunaku kwe yafiira, ennaku zonna ez'obulamu bwe.


text:
Yeremiya Jeremiah
Chapter 2
1 Awo ekigambo kya Mukama ne kinjijira nga kyogera nti
2 Genda oyogerere waggulu mu matu ga Yerusaalemi nti Bw'atyo bw'ayogera Mukama nti Nkujjuukirira ku kisa eky'omu buto bwo, okwagala okw'okwogerezebwa kwo; bwe wangoberera mu ddungu mu nsi etaalimu bisige.
3 Isiraeri yali butukuvu eri Mukama, ebibala ebibereberye eby'oku kyengera kye: bonna abamulya baliyitibwa abazzizza omusango: obubi bulibatuukako, bw'ayogera Mukama.
4 Muwulire ekigambo kya Mukama, mmwe ennyumba ya Yakobo, n'ebika byonna eby'ennyumba ya Isiraeri:
5 Bw'atyo bw'ayogera Mukama nti Butali butuukirivu ki bajjajjammwe bwe baalaba mu nze n'okugenda bagenze wala okunvaako, ne batambula okugoberera obutaliimu ne bafuuka abataliimu?
6 So tebayogera nti Mukama ali ludda wa eyatuggya mu nsi y'e Misiri; eyatuyisa mu lukoola, mu nsi ey'amalungu n'obunnya, mu nsi ey'ennyonta n'ey'ekisiikirize eky'okufa, mu nsi omuntu yenna gy'atayitamu, so n'omuntu yenna mw'atabeera?
7 Ne mbaleeta mu nsi ey'ekyengera, okulyanga ebibala byamu n'obulungi bwamu; naye bwe mwayingira ne mwonoona ensi yange, ne mufuula obusika bwange okuba omuzizo.
8 Bakabona tebayogera nti Mukama ali ludda wa? n'abo abatogaatoga amateeka tebammanya: era n'abakungu ne bansobya, bannabbi ne balagula ku lwa Baali ne batambula nga bagoberera ebitaliiko kye bigasa.
9 Kyennaava neeyongera okuwoza nammwe, bw'ayogera Mukama, era ndiwoza n'abaana b'abaana bammwe.
10 Kubanga muwunguke mugende ku bizinga bya Kittimu mulabe; mutume e Kedali, mwetegereze nnyo; mulabe oba nga waali wabaddewo ekigambo ekyenkana awo.
11 Waliwo eggwanga eryawaanyisa bakatonda baabwe, abatali bakatonda naye? naye abantu bange baawaanyisa ekitiibwa kyabwe olw'ekyo ekitaliiko kye kigasa.
12 Samaaliririra ekyo, ggwe eggulu, otye ekitatiika, owuubaale nnyo, bw'ayogera Mukama.
13 Kubanga abantu bange bakoze ebibi bibiri; bandese nze oluzzi olw'amazzi amalamu, ne beesimira ebidiba, ebidiba ttanka z'omu ttaka, ebitayinza kubaamu mazzi.
14 Isiraeri muddu? muddu eyazaalibwa mu nnyumba? kiki ekimufudde omuyiggo?
15 Empologoma ento zimuwulugumiddeko ne zivuuma: ne zizisa ensi ye; ebibuga bye byokereddwa ddala awatali abituulamu.
16 Era abaana ba Noofu ne Tapanesi bamenye obwezinge bwo.
17 Teweereeseeko ekyo kubanga olese Mukama Katonda wo, bwe yakuluŋŋamiza mu kkubo?
18 Kale nno ofaayo ki mu kkubo erigenda e Misiri okunywa amazzi ga Sikoli? oba ofaayo ki mu kkubo erigenda e Bwasuli, okunywa amazzi ag'Omugga?
19 Obubi bwo ggwe bulikubuulirira, n'okuseeseetuka kwo kulikunenya: kale manya olabe nga kigambo kibi era kya bubalagaze, kubanga olese Mukama Katonda wo, era ng'entiisa yange teri mu ggwe, bw'ayogera Mukama, Mukama ow'eggye.
20 Kubanga obw'edda namenya ekikoligo kyo, ne nkutula ebisiba byo; n'oyogera nti Sijja kuweereza; kubanga wakutama ku buli lusozi oluwamvu ne wansi wa buli muti omubisi nga weefuula omwenzi.
21 Era naye nali nkusimbye muzabbibu mulungi, ensigo ey'amazima ameereere: kale ofuuse otya gye ndi omuti ogwayonooneka ogw'omuzabbibu ogw'omu kibira?
22 Kubanga newakubadde ng'onaaba n'oluvu n'okozesa ne sabbuuni mungi, naye obutali butuukirivu bwo bulambiddwa mu maaso gange, bw'ayogera Mukama Katonda.
23 Oyinza otya okwogera nti Soonoonese, siigobereranga Babaali? laba ekkubo lyo mu kiwonvu, otegeere bye wakola; oli ŋŋamira ya mbiro ng'eyitaayita mu makubo gaayo;
24 entulege eyamanyiira amalungu ekonga empewo nga yeegomba; mu kiseera kyayo ani ayinza okugikyusa? zonna eziginoonya teziryekooya; zinaagirabira mu mwezi gwayo.
25 Ziyiza ekigere kyo oleme okuba atalina ngatto, n'omumiro gwo oleme okulakasira ennyonta; naye n'oyogera nti Tewali ssuubi nedda; kubanga njagadde bannaggwanga, era be ndigoberera.
26 Omubbi nga bw'akwatibwa ensonyi bw'alabika, n'ennyumba ya Isiraeri bw'ekwatibwa ensonyi bw'eti; bo ne bakabaka baabwe n'abakulu baabwe ne bakabona ne bannabbi baabwe;
27 abagamba ekikonge nti Ggwe kitange; n'ejjinja nti Ggwe onzaala: kubanga bankubye amabega so si maaso gaabwe: naye mu biro mwe balirabira ennaku balyogera nti Golokoka otulokole.
28 Naye ba katonda bo be weekoledde bali ludda wa? bo bagolokoke oba nga bayinza okukulokola mu biro mw'olabira ennaku: kubanga ebibuga byo nga bwe byenkana, ne bakatonda bo bwe benkana bwe batyo, gwe Yuda.
29 Kiki ekibaagaza okuwoza nange? mwenna munsobezza, bw'ayogera Mukama.
30 Abaana bammwe mbakubidde bwereere; tebaganyizza kubuulirirwa: ekitala kyammwe mmwe kimazeewo bannabbi bammwe ng'empologoma ezikiriza.
31 Mmwe ab'omu mirembe gino, mulabe ekigambo kya Mukama. Naabanga ddungu eri Isiraeri? oba nsi ya kizikiza ekikutte? abantu bange ekiboogeza ki nti Tutaaluuse; tetukyajja gy'oli nate?
32 Omuwala ayinza okwerabira ebibye eby'obuyonjo, oba omugole ebyambalo bye? naye abantu bange banneerabidde ennaku nnyingi ezitabalika.
33 Ng'olongoosa ekkubo lyo okunoonya okwagalibwa! kyovudde oyiiriza n'abakazi ababi amakubo go.
34 Era ku birenge byo kulabise omusaayi gw'emmeeme z'abaavu abataliiko musango: sigulabye mu kituli ekisimibwa wabula ku bino byonna.
35 Era naye n'oyogera nti Siriiko musango; mazima obusungu bwe bukyuse okunvaako. Laba, ndiwoza naawe kubanga oyogera nti Soonoonanga.
36 Otambuliratambulira ki ennyo bw'otyo okuwaayisa ekkubo lyo? era olikwatibwa ensonyi ne ku lwa Misiri, nga bwe wakwatibwa ensonyi ku lwa Bwasuli.
37 Era ne gy'ali olivaayo nga weetisse emikono: kubanga Mukama agaanyi ebyo bye weesiga, so toliraba mukisa mu byo.


text:
Yeremiya Jeremiah
Chapter 31
1 Mu biro ebyo, bw'ayogera Mukama, ndiba Katonda w'enda zonna eza Isiraeri, nabo baliba bantu bange.
2 Bw'ati bw'ayogera Mukama nti Abantu abafikkawo ku kitala baalaba ekisa mu ddungu; Isiraeri, bwe nnagenda okumuwummuza
3 Mukama yandabikira dda ng'ayogera nti Weewaawo, nkwagadde n'okwagala okutaliggwaawo: kyenvudde nkuwalula n'ekisa.
4 Ndikuzimba nate, naawe olizimbibwa, ggwe omuwala wa Isiraeri: oliyonjebwa nate n'ebitaasa byo, era olifuluma mu kuzina ku abo abasanyuka.
5 Olisimba nate ensuku ez'emizabbibu ku nsozi ez'e Samaliya: abasimbi balisimba ne balya ebibala byamu.
6 Kubanga olunaku lulituuka abo abakuumira ku nsozi za Efulayimu lwe balikaaba nti Mugolokoke, twambuke e Sayuuni eri Mukama Katonda waffe.
7 Kubanga bw'ati bw'ayogera Mukama nti Muyimbe olwa Yakobo n'essanyu, mwogerere waggulu olw'omukulu w'amawanga: mulange, mutendereze, mwogere nti Ai Mukama, lokola abantu bo abafisseewo ku Isiraeri.
8 Laba, ndibaggya mu nsi ey'obukiika obwa kkono, ne mbakuŋŋaanya okuva mu njuyi z'ensi ezikomererayo, era wamu nabo omuzibe w'amaaso n'awenyera, omukazi ali olubuto n'oyo alumwa okuzaala wamu: balikomawo wano ekibiina kinene.
9 Balijja nga bakaaba amaziga, era ndibaleeta nga beegayirira: ndibatambuza ku mabbali g'emigga egirimu amazzi, mu kkubo eggolokofu mwe batalyesittala: kubanga ndi kitaawe eri Isiraeri, ne Efulayimu ye mubereberye wange.
10 Muwulire ekigambo kya Mukama, mmwe amawanga, mukibuulirire ku bizinga ebiri ewala; mwogere nti Oyo eyasaasaanya Isiraeri ye alimukuŋŋaanya, era anaamukuumanga ng'omusumba bw'akuuma ekisibo kye
11 Kubanga Mukama anunudde Yakobo, era amuguze okumuggya mu mukono gw'oyo eyamusinga amaanyi.
12 Kale balijja ne bayimbira ku ntikko ya Sayuuni, era balikulukutira wamu awali obulungi bwa Mukama, awali eŋŋaano n'awali omwenge n'awali amafuta n'awali abaana b'embuzi n'ab'ente: n'emmeeme yaabwe eriba ng'olusuku olufukirirwa amazzi, so tebalibaako buyinike nate n'akatono.
13 Awo omuwala lw'alisanyukira amazina, n'abalenzi n'abakadde wamu: kubanga okukungubaga kwabwe ndikufuula essanyu, era ndibakubagiza ne mbasanyusa okuva mu buyinike bwabwe.
14 Era ndinyiya amasavu, emmeeme ya bakabona, n'abantu bange balinyiwa obulungi bwange, bw'ayogera Mukama.
15 Bw'ati bw'ayogera Mukama nti Eddoboozi liwuliddwa mu Laama, okukungubaga n'okukaaba amaziga mangi, Laakeeri ng'akaabira abaana be; agaana okukubagizibwa olw'abaana be, kubanga tewakyali.
16 Bw'ati bw'ayogera Mukama nti Zibiikiriza eddoboozi lyo lireme okukaaba, n’amaaso go galeme okuleeta amaziga: kubanga omulimu gwo guliweebwa empeera, bw'ayogera Mukama; era balidda nate okuva mu nsi y'omulabe.
17 Era waliwo essuubi ery'enkomerero yo, bw'ayogera Mukama; n'abaana bo balijja nate mu nsalo yaabwe bo.
18 Mazima mpulidde Efulayimu nga yeekaabirako bw'ati nti Onkangavvudde ne nkagavvulwa ng'ennyana etemanyidde kikoligo; nkyusa ggwe nange naakyusibwa; kubanga ggwe Mukama Katonda wange.
19 Mazima bwe nnamala okukyusibwa ne nneenenya; era bwe nnamala okuyigirizibwa ne nkuba ku kisambi kyange: nakwatibwa ensonyi, weewaawo, naswala kubanga nasitula ekivume eky'omu buto bwange.
20 Efulayimu mwana wange omwagalwa? mwana ansanyusa? kubanga buli lwe mmwogerako obubi nkyamujjukira nnyo nnyini: omwoyo gwange kyeguvudde gunnuma ku lulwe; sirirema kumukwatirwa kisa, bw'ayogera Mukama.
21 Weesimbire obubonero ku kkubo, weekolere empagi ezitegeeza: teeka omutima gwo awali oluguudo, lye kkubo lye wafulumamu: komawo, ai omuwala wa Isiraeri, komawo mu bibuga byo bino.
22 Olituusa wa okutambula ng'odda eno n'eri, ai ggwe omuwala adda ennyuma? kubanga Mukama atonze ekigambo ekiggya mu nsi, omukazi alyetooloola omusajja.
23 Bw'ati bw'ayogera Mukama w'eggye Katonda wa Isiraeri nti Oliboolyawo ne boogera nate ekigambo kino mu nsi ya Yuda ne mu bibuga byayo, bwe ndikomyawo obusibe bwabwe, nti Mukama akuwe omukisa, ggwe ekifo omubeera obutuukirivu, ggwe olusozi olw'obutukuvu.
24 Awo Yuda n'ebibuga byayo byonna balituula omwo wamu; abalimi n'abo abatambula nga balina ebisibo.
25 Kubanga nzikusizza emmeeme ekooye, na buli mmeeme eriko obuyinike ngijjuzizza.
26 Awo ne ndyoka nzuukuka ne ndaba; otulo twange ne tumpoomera.
27 Laba, ennaku zijja, bw'ayogera Mukama, lwe ndisiga ennyumba ya Isiraeri n'ennyumba ya Yuda n'ensigo ey'abantu n'ensigo ey'ensolo.
28 Awo olulituuka nga bwe nnabalabiriranga okusimbula n'okumenyaamenya n'okusuula n'okuzikiriza n'okubonyaabonya; bwe ntyo bwe ndibalabirira okuzimba n'okusimba, bw'ayogera Mukama.
29 Mu nnaku ezo nga tebakyayogera nate nti Bakitaabwe balidde ezabbibu ezinyuunyuntula, n'amannyo g'abaana ganyenyeera.
30 Naye buli muntu alifa olw'obutali butuukirivti bwe ye: buli muntu alya ezabbibu ezinyuunyuntula, amannyo ge ge galinyenyeera.
31 Laba, ennaku zijja, bw'ayogera Mukama, lwe ndiragaana endagaano empya n'ennyumba ya Isiraeri n'ennyumba ya Yuda:
32 si ng'endagaano bwe yali gye nnalagaana ne bajjajjaabwe ku lunaku lwe nnabakwata ku mukono okubaggya mu nsi y'e Misiri; endagaano yange eyo ne bagimenya newakubadde nga nnali mbawasizza, bw'ayogera Mukama.
33 Naye eno ye ndagaano gye ndiragaana n'ennyumba ya Isiraeri oluvannyuma lw'ennaku ezo, bw'ayogera Mukama; nditeeka amateeka gange mu bitundu byabwe eby'omunda, era mu mutima gwabwe mwe ndigawandiikira; nange naabanga Katonda waabwe, nabo banaabanga bantu bange:
34 nga olwo omuntu tokyayigiriza munne na buli muntu muganda we nga boogera nti Manya Mukama: kubanga bonna balimmanya, okuva ku muto ku bo okutuuka ku mukulu ku bo, bw'ayogera Mukama: kubanga ndisonyiwa obutali butuukirivu bwabwe, n'ekibi kyabwe sirikijjukira nate.
35 Bw'atyo bw'ayogera Mukama awa enjuba okwakanga emisana n'okulagira okw'omwezi n'emmunyeenye okwakanga ekiro, afukula ennyanja amayengo gaayo ne gawuuma; Mukama w'eggye lye linnya lye, nti
36 Ebiragiro bino bwe biriva mu maaso gange, bw'ayogera Mukama, kale n'ezzadde lya Isiraeri lirireka okuba eggwanga mu maaso gange ennaku zonna.
37 Bw'ati bw'ayogera Mukama nti Eggulu eriri waggulu oba nga liyinzika okugerebwa, n'emisingi gy'ensi oba nga giyinzika okukeberwa wansi, kale nange ndisuula ezzadde lyonna erya Isiraeri olwa byonna bye bakola, bw'ayogera Mukama.
38 Laba, ennaku zijja, bw'ayogera Mukama, ekibuga lwe kirizimbirwa Mukama okuva ku kigo kya Kananeri okutuuka ku mulyango ogw'oku nsonda.
39 Oliboolyawo omugwa ogugera ne gufuluma nga guttulukuse okutuuka ku lusozi Galebu, era gulikyuka ne gutuuka ku Gowa.
40 N'ekiwonvu kyonna eky'emirambo n'eky'evvu n'ennimiro zonna okutuuka ku kagga Kidulooni, okutuuka ku nsonda ey'omulyango ogw'embalaasi okwolekera ebuvanjuba, kiriba kitukuvu eri Mukama: so tekirisimbulwa so tekirisuulibwa nate emirembe gyonna.


text:
Yeremiya Jeremiah
Chapter 35
1 Ekigambo ekyajjira Yeremiya ekyava eri Mukama mu mirembe gya Yekoyakimu mutabani wa Yosiya kabaka wa Yuda nga kyogera nti
2 Genda eri ekika eky'Abalekabu oyogere nabo obayingize mu nnyumba ya Mukama, mu kisenge ekimu, obawe omwenge okunywa.
3 Kale ne ntwala Yaazaniya mutabani wa Yeremiya mutabani wa Kabazziniya ne baganda be ne batabani be bonna n'ekika kyonna eky'Abalekabu;
4 ne mbayingiza mu nnyumba ya Mukama, mu kisenge kya batabani ba Kanani mutabani wa Igudaliya omusajja wa Katonda, ekyaliraana ekisenge eky'abakungu, ekyali waggulu w'ekisenge kya Maaseya mutabani wa Sallumu omuggazi:
5 ne nteeka ebita ebijjudde omwenge n'ebikompe mu maaso g'abaana b'ekika eky'Abalekabu, ne mbagamba nti Munywe omwenge.
6 Naye bo ne boogera nti Tetuunywe ku mwenge: kubanga Yonadaabu mutabani wa Lekabu jjajjaffe yatulagira ng'ayogera nti Temunywanga ku mwenge, mmwe newakubadde batabani bammwe, emirembe gyonna:
7 so temuzimbanga nnyumba so temusiganga nsigo, so temusimbanga lusuku lwa mizabbibu so temubanga nazo: naye munaamalanga ennaku zammwe zonna mu weema; muwangaale ennaku nnyingi mu nsi gye mutuulamu.
8 Era twagondera eddoboozi lya Yonadaabu mutabani wa Lekabu jjajjaffe mu byonna bye yatukuutira, obutanywanga ku mwenge ennaku zaffe zonna, ffe ne bakazi baffe ne batabani baffe ne bawala baffe;
9 newakubadde okwezimbira ennyumba okutuulamu: so tetulina lusuku lwa mizabbibu newakubadde ennimiro newakubadde ensigo.
10 naye twabanga mu weema ne tugonda ne tukola nga byonna bwe byali Yonadaabu jjajjaffe bye yatulagira.
11 Naye olwatuuka Nebukadduleeza kabaka w'e Babulooni bwe yatabaala ensi, ne twogera nti Mujje tugende e Yerusaalemi olw'okutya eggye ery'Abakaludaaya n'olw'okutya eggye ery'Abasuuli; kyetuva tubeera e Yerusaalemi.
12 Awo ekigambo kya Mukama ne kiryoka kijjira Yeremiya nga kyogera nti
13 Bw'ati bw'ayogera Mukama w'eggye, Katonda wa Isiraeri, nti Genda obagambe abasajja ba Yuda n'abali mu Yerusaalemi nti Temukkirize kuyigirizibwa okuwuliriza ebigambo byange? bw'ayogera Mukama.
14 Ebigambo bya Yonadaabu mutabani wa Lekabu bye yalagira batabani be, obutanywanga ku mwenge, byatuukirizibwa, so tebanywako na guno gujwa, kubanga bagondera ekiragiro kya jjajjaabwe: naye nze nayogera nammwe, nga ngolokoka mu makya ne njogera; so temumpulirizanga.
15 N'okutuma mbatumidde abaddu bange bonna bannabbi, nga ngolokoka mu makya ne mbatuma, nga njogera nti Mudde nno buli muntu okuleka ekkubo lye ebbi, mulongoose ebikolwa byammwe, so temugobereranga bakatonda abalala okubaweerezanga, kale mulituula mu nsi gye nnawa mmwe ne bajjajjammwe; naye temuteganga kutu kwammwe so temumpulirizanga.
16 Kubanga batabani ba Yonadaabu mutabani wa Lekabu batuukirizza ekiragiro kya jjajjaabwe kye yabalagira, naye abantu bano tebampulirizza;
17 Mukama, Katonda ow'eggye, Katonda wa Isiraeri, kyava ayogera bw'ati nti Laba, ndireeta ku Yuda ne ku abo bonna abali mu Yerusaalemi obubi bwonna bwe nnaakaboogerako: kubanga nayogera nabo, naye ne batawulira; era mbayise, naye ne batayitaba.
18 Awo Yeremiya n'agamba ekika eky'Abalekabu nti Bw'ati bw'ayogera Mukama w'eggye, Katonda wa Isiraeri, nti Kubanga mugondedde ekiragiro kya Yonadaabu jjajjajjammwe ne mukwata byonna bye yakuutira ne mukola nga byonna bwe byali bye yabalagira;
19 Mukama w'eggye, Katonda wa Isiraeri, kyava ayogera bw'ati nti Yonadaabu mutabani wa Lekabu taabulwenga musajja wa kuyimirira mu maaso gange ennaku zonna.


text:
Yeremiya Jeremiah
Chapter 51
1 Bw'ati bw'ayogera Mukama nti Laba, ndireeta ku Babulooni ne ku abo abali mu Lebukamaayi embuyaga ezizikiriza.
2 Era nditumira Babulooni bannaggwanga balikiwujja; n'ensi yaakyo baligimalamu byonna: kubanga balikirumbira enjuyi zonna ku lunaku lw'okulabiramu ennaku.
3 Omulasi aleme okunaanuula omutego gwe, so aleme okweyimusa ng'ayambadde ekizibawo kye eky'ebyuma; so temusonyiwa balenzi baamu; muzikiririze ddala eggye lyamu lyonna.
4 Era baligwira mu nsi ey'Abakaludaaya nga battiddwa, era nga bafumitiddwa mu nguudo zaakyo.
5 Kubanga Isiraeri talekeddwayo Katonda we, Mukama w'eggye, newakubadde Yuda; ensi yaabwe ng'ejjudde omusango gwe bazza eri omutukuvu wa Isiraeri.
6 Mudduke muve mu Babulooni wakati, muwonye buli muntu obulamu bwe; temuzikirizibwa mu butali butuukirivu bwakyo: kubanga bye biro Mukama mw'awalanira eggwanga; likisasula empeera.
7 Babulooni kyabanga kikompe kya zaabu mu mukono gwa Mukama, ekyatamiiza ensi zonna: amawanga ganywedde ku mwenge gwakyo; amawanga kyegavudde galaluka.
8 Babulooni kigudde mangu ago, era kizikiridde: mukiwowogganire; muddire eddagala olw'obulumi bwakyo, oba nga mpozzi kinaayinzika okuwonyezebwa.
9 Twandiwonyezza Babulooni, naye tekiwonye: mukireke, tudde buli muntu mu nsi y'ewaabwe ye; kubanga omusango gwakyo gutuuse mu ggulu, era gugulumizibwa okutuuka ne mu bbanga.
10 Mukama ayolesezza obutuukirivu bwaffe: mujje tubuulire mu Sayuuni omulimu gwa Mukama Katonda waffe.
11 Muzigule obusaale, munyweze engabo: Mukama akubirizza omwoyo gwa bakabaka b'Abameedi; kubanga okuteesa kwe kuli eri Babulooni okukizikiriza: kubanga lye ggwanga Mukama ly'awalana, ly'awalana olwa yeekaalu ye.
12 Musimbe ebendera okwolekera bbugwe w'e Babulooni, munyweze abakuumi, muteekeewo abakuuma, mutegeke abateezi: kubanga Mukama ateesezza n'okukola akoze ebyo bye yayogera ku abo abali mu Babulooni.
13 Ai ggwe atuula ku mazzi amangi, alina eby'obugagga ebingi ennyo nnyini, enkomerero yo etuuse, ekigera ky'omululu gwo.
14 Mukama w'eggye yeerayidde yekka ng'ayogera nti Mazima ndikujjuza abasajja nga bulusejjera; era balikukuba olwogoolo.
15 Yakola ensi n'obuyinza bwe, yanyweza ebintu byonna n'amagezi ge, era yabamba eggulu n'okutegeera kwe:
16 bw'aleeta eddoboozi lye, wabaawo oluyoogaano olw'amazzi mu ggulu, era alinnyisa emikka okuva ku nkomerero z'ensi; akolera enkuba enjota, era aggya embuyaga mu mawanika ge.
17 Buli muntu afuuse ng'ensolo, so talina kumanya; buli muweesi wa zaabu ekifaananyi kye ekyole kimukwasa ensonyi: kubanga ekifaananyi kye ekisaanuuse bulimba, so mu byo temuli mukka,
18 Birerya, mulimu gwa bulimba: mu biro mwe birijjirirwa birizikirira.
19 Omugabo gwa Yakobo tegufaanana ebyo: kubanga oyo ye mubumbi wa byonna; era Isiraeri kye kika eky'obusika bwe: Mukama w'eggye lye linnya lye.
20 Ggwe mbazzi yange erwana, era eby'okulwanyisa byange: era ggwe ndimenyesamenyesa amawanga; era ggwe ndizikirizisa obwakabaka;
21 era ggwe ndimenyesamenyesa embalaasi n'oyo agyebagadde;
22 era ggwe ndimenyesamenyesa ekigaali n'oyo akitambuliramu; era ggwe ndimenyesamenyesa omusajja n'omukazi; era ggwe ndimenyesamenyesa omukadde n'omulenzi; era ggwe ndimenyesamenyesa omulenzi n'omuwala;
23 era ggwe ndimenyesamenyesa omusumba n'ekisibo kye; era ggwe ndimenyesamenyesa omulimi n'omugogo gwe ogw'ente; era ggwe ndimenyesamenyesa abafuga n'abasigire.
24 Era ndisasula Babulooni n'abo bonna abali mu Bukaludaaya obubi bwabwe bwonna bwe baakakola mu Sayuuni mmwe nga mulaba, bw'ayogera Mukama:
25 Laba, ndi mulabe wo, ai olusozi oluzikiriza, bw'ayogera Mukama, oluzikiriza ensi zonna: era ndikugololerako omukono gwange, ne nkuyiringisa okuva ku mayinja, era ndikufuula olusozi olwaggya.
26 So tebalikuggyako jjinja okuba ensonda, newakubadde ejjinja ery'emisingi; naye onoobanga matongo emirembe gyonna, bw'ayogera Mukama.
27 Musimbe ebendera mu nsi, mufuuwe ekkondeere mu mawanga, mutegeke amawanga okulwana nakyo, muyite obwakabaka obwa Alalati ne Mini ne Asukenaazi, okukikuŋŋaanirako: mukigabire omugabe; mulinnyise embalaasi ng'obuwuka obuliko obwoya.
28 Mutegeke amawanga okulwana nakyo, bakabaka b'Abameedi, abaamasaza baamu, n'abasigire bonna abaamu, n'ensi yonna gy'atwala.
29 Era ensi ekankana, erumwa: kubanga ebyo Mukama bye yamalirira eri Babulooni binywera, okufuula ensi y'e Babulooni amatongo, nga tewali abeeramu.
30 Abasajja ab'amaanyi ab'e Babulooni baleseeyo okulwana, basigadde mu bifo byabwe eby'amaanyi; amaanyi gaabwe gaweddewo; bafuuse ng'abakazi: ennyumba zaakyo zookeddwa; ebisiba byakyo bimenyese.
31 Matalisi omu aliddukana okusisinkana ne munne, n'omubaka omu okusisinkana ne munne, okunnyonnyola kabaka w'e Babulooni ng'ekibuga kye kimenyeddwa enjuyi zonna:
32 era basoonookerezza amawungukiro n'endago bazookezza omuliro, n'abasajja abalwanyi batidde.
33 Kubanga bw'ati bw'ayogera Mukama w'eggye, Katonda wa Isiraeri, nti Omuwala wa Babulooni aliŋŋanga egguuliro mu biro lwe balisambiramu; ekyasigaddeyo ekiseera kitono ebiro eby'okukunguliramu birikituukira.
34 Nebukadduleeza kabaka w'e Babulooni andidde, ambetense, anfudde ekibya ekyereere, ammize ng'ogusota, ajjuzizza olubuto lwe eby'okuliira byange ebirungi; ansudde.
35 Ekyejo ekyagirirwa nze n'omubiri gwange kibeere ku Babulooni, ali mu Sayuuni bw'alyogera; era Omusaayi gwange gubeere ku abo abali mu Bakaludaaya, Yerusaalemi bw'alyogera.
36 Mukama kyava ayogera bw'ati nti Laba, ndiwoza ensonga yo, ne nkuwalanira eggwanga: era ndikaliza ennyanja yaakyo, era ndimalawo ensulo yaakyo.
37 Kale Babulooni kirifuuka bifunvu, ekifo eky'ebibe eky'okubeeramu, ekyewuunyo, n'okusoozebwa, nga tewali akibeeramu.
38 Baliwulugumira wamu ng'empologoma ento; balivuumira wamu ng'abaana b'empologoma.
39 Bwe balibuguumirira, lwe ndifumba embaga yaabwe, era ndibatamiiza, basanyuke, era beebake otulo otutaliggwaawo, so baleme okuzuukuka, bw'ayogera Mukama.
40 Ndibaserengesa ng'abaana b'endiga okuttibwa, ng'endiga ennume wamu n'embuzi emmandwa.
41 Sesaki nga kimenyeddwa! n'ettendo ery'ensi zonna nga balisonookerezza! Babulooni nga kifuuse amatongo mu mawanga!
42 Ennyanja erinnye ku Babulooni: olufulube lw'amayengo gaayo lukibisseeko.
43 Ebibuga byakyo bifuuse matongo, ensi enkalu n'eddungu, ensi omutali muntu so tewali mwana wa muntu ayitawo.
44 Era ndireeta omusango ku Beri mu Babulooni, era ndiggya mu kamwa ke ekyo kye yamira; so n'amawanga nga tegakyakulukutira wamu gy'a1i nate: weewaawo, bbugwe w'e Babulooni aligwa.
45 Mmwe abantu bange, muve wakati mu kyo, mwerokole buli muntu ekiruyi kya Mukama.
46 So n'omutima gwammwe guleme okuzirika, so temutyanga olw'ekigambo ekiriwulirwa mu nsi; kubanga ekigambo kirijjira mu mwaka gumu, era oluvannyuma mu mwaka omulala ekigambo kirijja n'ekyejo mu nsi, owessaza ng'alwana n'owessaza.
47 Kale, laba, ennaku zijja lwe ndireeta omusango ku bifaananyi ebyole ebya Babulooni, n'ensi yaayo yonna erikwatibwa ensonyi; n'abaayo bonna abattiddwa baligwira wakati mu kyo.
48 Kale eggulu n'ensi ne byonna ebibirimu biriyimba n'essanyu olwa Babulooni; kubanga abanyazi balijja gye kiri okuva obukiika obwa kkono, bw'ayogera Mukama.
49 Nga Babulooni bwe kyagwisa aba Isiraeri abattibwa, bwe batyo e Babulooni ab'ensi yonna abattiddwa gye baligwira.
50 Mmwe abawonye ekitala, mugende, temuyimirira buyimirizi; mujjukire Mukama nga muyima wala, era Yerusaalemi kiyingire mu mwoyo gwammwe.
51 Tukwatiddwa ensonyi, kubanga tuwulidde ebivume; amaaso gaffe gaswadde: kubanga bannaggwanga bayingidde mu bifo ebitukuvu eby'omu nnyumba ya Mukama.
52 Kale, laba, ennnaku zijja, bw'ayogera Mukama, lwe ndireeta omusango ku bifaananyi byakyo ebyole; ne mu nsi yaakyo yonna abaliko ebiwundu balisinda.
53 Babulooni newakubadde nga kirinnye okutuusa mu ggulu, era newakubadde nga kinywezezza entikko ey'amaanyi gaakyo, era naye abanyazi balijja gye kiri okuva we ndi, bw'ayogera Mukama.
54 Eddoboozi ery'okukaaba erivudde mu Babulooni n'ery'okuzikirira okunene erivudde mu nsi ey'Abakaludaaya!
55 kubanga Mukama anyaga Babulooni, era azikirizza oluyoogaano olunene okuva mu kyo; n'amayengo gaabwe gawuuma ng'amazzi amangi, era baleeta okuyoogaana kw'eddoboozi lyabwe:
56 kubanga omunyazi akituuseeko, ku Babulooni, n'abasajja baamu ab'amaanyi bawambiddwa, emitego gyabwe gimenyesemenyese: kubanga Mukama ye Katonda asasula, talirema kuwa mpeera.
57 Era nditaamiiza abakungu baamu n'abagezigezi baamu, abaamasaza baamu n'abasigire baamu n'abasajja baamu ab'amaanyi; era balyebaka otulo otutaliggwaawo so tebalizuukuka, bw'ayogera Kabaka, erinnya lye Mukama w'eggye.
58 Bw'ati bw'ayogera Mukama w'eggye nti Babbugwe abagazi b'e Babulooni balisuulirwa ddala, n'emiryango gyakyo emiwanvu giryokebwa omuliro; n'amawanga galiteganira obutaliimu, n'ebika biriteganira omuliro; era balikoowa.
59 Ekigambo Yeremiya nnabbi kye yalagira Seraya mutabani wa Neriya mutabani wa Maseya, bwe yagenda e Babulooni wamu ne Zeddekiya kabaka wa Yuda mu mwaka ogw'okufuga kwe ogw'okuma. Era Seraya yali ssaabakaaki omukulu.
60 Awo Yeremiya n'awandiika mu kitabo obubi bwonna obwali bugenda okujja ku Babulooni, bye bigambo ebyo byonna ebiwandiikiddwa ku Babulooni.
61 Awo Yeremiya n'agamba Seraya nti Bw'olituuka mu Babulooni, kale tolemanga kusoma, ebigambo bino byonna,
62 oyogere nti Ai Mukama, wayogera eby'ekifo kino okukizikiriza omuntu yenna aleme okutuula omwo, omuntu newakubadde ensolo, naye kirekebwewo ennaku zonna.
63 Awo olulituuka bw'olimala okusoma ekitabo kino, n'olyoka okisibako ejjinja n'okisuula mu Fulaati wakati:
64 era olyogera nti Babulooni bwe kirikka bwe kityo, so tekiribbulukuka nate, olw'obubi bwe ndikireetako: era balikoowa. Ebigambo bya Yeremiya we bikoma wano.


text:
EBIKUMI n'ebikumi by'abantu byongedde okweyiwa e Kitagata awali omugga gw’ensulo ezivaamu amazzi agabuguma ge bakkiriza nti gawonya endwadde.
Abakulu n’abato, abasajja n’abakazi bavuga eggaali, pikipiki n’emmotoka ne bagenda ku mugga ne beeyambula ne batuula mu mazzi okumala ekiseera nga bwe basaba bye baagala era abawummulamu batuula ku mayinja agali wakati mu mazzi ne beeyanika ku musana.
Abakazi okusinga abakadde obasanga bafukamidde, amabeere geewuuba nga bwe banaaba otuzzi otwokya ng’olweje!
Abaana nabo obasanga mu nnappi, abasajja nga beefunze endoobe nabo banaaba muli.
Obwo nno buba budde bwa misana, naye ekiro ng’obudde buweddeko ensonyi, abasajja n’abakazi beeyambula ne basigala bute, ne beeyiwa mu ‘kidiba’ ky’amazzi agookya ne banaaba okwegobako ebisiraani n’endwadde!
Soma wano ebisingawo: Kitagata: Abantu gye beeyuna amazzi okuwona endwadde zonna.


text:
Tom Lukyamuzi ow’e Sseeta era nga muzimbi ate ye yeekokkola okuweerera omuwala gw’oyagala.
Agamba nti: Nalina omukazi omu gwe nali njagala era nga twali tumaze ebbanga nga twagalana.
Natandika okukwana Sarah ng’ali mu S3 nga nze ndi mu S.5 wabula waba wabulayo wiiki bbiri akole ebibuuzo by’akamalirizo mu S.4 yakaberebwa n’asangibwa ng’ali lubuto era kaabulako katono abasomesa bamugobe aleme kukola bibuuzo.
Bazadde be bajja ku ssomero ne beegayirira n’akkirizibwa okukola ebibuuzo. Twali mu ssomero lye limu nga bakadde bange tebamanyi nti nafuna dda emitawaana ku ssomero.
Abazadde b’omuwala mu bukambwe obuyitirivu bankunya era nali nsazeewo ensonga zange nzimalirize wabula ne baagala okunsiba awo bazadde bange we baamanyira. Bino byonna byaliwo nga nneetegekera bibuuzo bya S.6.
Bazadde bange baatuula ne bateesa n’ab’omuwala nti bw’amala okuzaala nnina okumuzzaayo ku ssomero asome era olwamala okuzaala omwana yamuyonsaako kitono olwo obuvunaanyizibwa bwange ne butandika.
Namutwala mu S5 wabula mu luwummula lwa S6 ng’alinda ebibuuzo ng’enda okuwulira nga bagenda kumwanjula.
Kino kyankuba wala ne nfuna ekizibu nti namukyawa n’omwana gwe yazaala ne mmukyayiramu olw’ensonga nti nali gwe njiiyiza buli kimu ekyange era nga buli kye nkola nkikolera ye.
Kino kyampisa bubi n’okutuusa kati nkyalemeddwa okufuna omukazi gwe mpasa ku myaka 32 gye nnina.


text:
Yona Jonah
Chapter 4
1 Naye Yona n'atasiima n'akatono n'anyiikaala.
2 N'asaba Mukama n'ayogera nti Nkusaba, ai Mukama, saayogera bwe ntyo nga nkyali mu nsi y'ewaffe. Kyennava nnyanguwa okuddukira e Talusiisi; kubanga nategeera nti oli Katonda mulungi ajjudde okusaasira alwawo okusunguwala, alina ekisa ekingi, era ataleeta bubi.
3 Kale nno, ai Mukama, nkwegayiridde, onziyeko obulamu bwange; kubanga waakiri nfe okusinga okuba omulamu.
4 Mukama n'ayogera nti Ggwe okoze bulungi okusunguwala?
5 Awo Yona n'afuluma mu kibuga n'atuula ku luuyi olw'ekibuga olwolekedde ebuvanjuba n'asiisira eyo ekisiisira n'atuula omwo mu kisiikirize kyakyo okutuusa lw'aliraba ekibuga bwe kiriba.
6 Mukama Katonda n'ategeka ekiryo n'akimeza awali Yona kimusiikirize ku mutwe gwe, kimuwonye ennaku ze yali alabye. Awo Yona n'asanyuka nnyo olw'ekiryo.
7 Naye Katonda n'ategeka ekiwuka obudde bwe bwakya enkya, ne kiruma ekiryo ne kiwotoka.
8 Awo olwatuuka enjuba bwe yavaayo, Katonda n'ategeka embuyaga ez'obuvanjuba ez'olubugumu, omusana ne gwokya Yona mu mutwe gwe, n'azirika n'asaba afe, n'ayogera nti Waakiri nfe okusinga okuba omulamu.
9 Katonda n'agamba Yona nti Ggwe okoze bulungi okusunguwala ku lw'ekiryo? N'ayogera nti Nkoze bulungi okusunguwala okutuusa lwe ndifa.
10 Mukama n'ayogera nti Osaasidde ekiryo kyotaakolera mulimu so ky'otaameza; ekyamerera ekiro ekimu, ne kibulira ekiro ekimu;
11 nange sandisaasidde Nineeve, ekibuga ekyo ekinene; omuli abantu akasiriivu mu obukumi obubiri n'okusukkirirawo abatayinza kwawula mukono gwabwe ogwa ddyo n'omukono gwabwe ogwa kkono; era n'ensolo ennyingi?


text:
Abaazirwaanako Museveni abasibiridde entanda
Wabaddewo Katemba e Mukono olwaleero, omuwala ategeerekese nga ye shamsa Nanyonga bwayise ku bakuumi ba Pulezidenti namutuukako era n’amutegeeza nga bwabanja ebintu bya kitaawe ebyabulira mu lutalo.
Omuwala ono asazeewo okutuula ku carpet okumpi ne Pulezidenti namutegeeza nga Kitaawe Twaha Kayanja bweyalwana mu lutalo era nga emmotoka yabwe ey’ekika kya Tata bweyayonooneka, saako ente zebaawaayo, naye nga tebaasasulwa.
Ensonga zino zikwasiddwa Brigadier Nalweyiso yaba azikolako.
Museveni abadde ayogerako n’abazirwanako mu kitundu kino, ataddewo akakiiko kabannamagye abagenda okuyamba mu kuteekawo enkulaakulana mu kitundu kino. Alabudde abantu ku muze gw’obuli bwenguzi.


text:
Koseya Hosea
Chapter 8
1 Teeka ekkondeere ku mumwa gwo. Ng'empungu bw'atyo bw'ajja okulumba ennyumba ya Mukama: kubanga basobezza endagaano ne boonoona amateeka gange.
2 Balinkaabira nti Katonda wange, ffe Isiraeri tukumanyi.
3 Isiraeri asudde ekirungi: omulabe alibayigganya.
4 Bataddewo bakabaka naye si ku bwange; balonze abakungu nange nga sikimanyi; beekoledde ebifaananyi ne ffeeza yaabwe ne zaabu yaabwe balyoke bamalibwewo.
5 Asudde ennyana yo, ai Samaliya; obusungu bwange bubaakiddeko: ebiro biryenkana wa okutuusa lwe baliba n'obutayonoona?
6 Kubanga n'ekyo kivudde mu Isiraeri; omukozi ye yakikola, so si Katonda n'akatono: weewaawo, ennyana ya Samaliya erimenyekamenyeka.
7 Kubanga basiga embuyaga, era balikungula embuyaga ez'akazimu: talina ŋŋaano emera; ekiti tekiribala mmere; n'okubala bwe kiriba kibaze, bannaggwanga baligiriira ddala.
8 Isiraeri aliiriddwa ddala: kaakano bali mu mawanga ng'ekibya ekitaliiko bwe kisanyusa.
9 Kubanga bambuse eri Obwasuli ng'entulege eri emu yokka: Efulayimu aguliridde abaganzi.
10 Weewaawo, newakubadde nga bagulirira mu mawanga, kaakano naabakuŋŋaanya; era batanudde okukendeera olw'omugugu gwa kabaka w'abalangira.
11 Kubanga Efulayimu ayongedde ebyoto okuleeta okwonoona, ebyoto kyebivudde bibeera gy'ali eky'okuleeta okwonoona.
12 Newakubadde nga muwandiikira amateeka gange mu biragiro kakumi, biyitibwa kintu kinnaggwanga.
13 Ssaddaaka ez'ebyange ebiweebwayo, bawaayo ennyama okuba ssaddaaka ne bagirya; naye Mukama tabakkiriza: kaakano anajjukira obutali butuukirivu bwabwe n'abonereza olw'ebibi byabwe; balidda mu Misiri.
14 Kubanga Isiraeri yeerabidde Omukozi we, n'azimba amayumba; era Yuda ayongedde ebibuga ebiriko enkomera: naye ndiweereza omuliro ku bibuga bye, era gulyokya ebigo byabyo.


text:
Ekyamateeka Deuteronomy
Chapter 24
1 Omusajja bw'atwalanga omukazi n'amuwasa, kale olunaatuukanga, bw'ataaganjenga n'akatono mu maaso ge, kubanga alabye ku ye ekitali kirungi, anaamuwandiikiranga ebbaluwa ey'okumugoba, n'agimuwa mu ngalo ze; n'amugoba mu nnyumba ye:
2 Awo bw'abanga avudde mu nnyumba ye, ayinza okugenda okuba omukazi w'omusajja omulala.
3 Era bba ow'okubiri bw'amukyawanga, n'amuwandiikira ebbaluwa ey'okumugoba, n'agimuwa mu ngalo ze, n'amugoba mu nnyumba ye; oba bba ow'okubiri bw'afanga, eyamuwasa;
4 bba ow'olubereberye, eyamugoba, tamutwalanga nate okumuwasa, bwe yamala okwonoonebwa; kubanga ekyo kya muzizo mu maaso ga Mukama: so tokozanga nsi bibi, Mukama Katonda wo gy'akuwa okuba obusika.
5 Omusaja bw'awasanga omukazi omuggya, tatabaalanga na ggye, so tasalirwanga mirimu gyonna: anaamalanga omwaka gumu eka nga yessa, anaasanyusanga omukazi gw'awasizza.
6 Omuntu yenna tasingirwanga lubengo newakubadde enso: kubanga asingirwa obulamu bw'omuntu.
7 Bwe basanganga omuntu ng'abba omuntu yenna ku baganda be abaana ba Isiraeri, n'amukola ng'omuddu, oba n'amutunda; kale omubbi oyo anattibwanga: bw'otyo bw'onoggyanga obubi wakati mu ggwe.
8 Weekuumenga mu kibonobono eky'ebigenge, okwatirenga ddala okolenga byonna bakabona Abaleevi bye banaabayigirizanga: nga bwe nnabalagira bo, bwe mutyo bwe munaakwatanga okukola.
9 Jjukira Mukama Katonda wo bwe yakola Miryamu, mu kkubo bwe mwali muva mu Misiri.
10 Bw'oyazikanga munno ekintu kyonna ekyazikibwa, toyingiranga mu nnyumba ye okukima omusingo gwe.
11 Onooyimiriranga ebweru, n'omuntu gw'oyazika anaafulumyanga omusingo ebweru gy'oli.
12 Era bw'abanga omwavu, tosulanga ng'olina omusingo gwe:
13 tolemanga kumuddiza musingo obudde bwe bunaawungeeranga, alyoke asule mu kyambalo kye, era akusabire omukisa: era kinaabanga butuukirivu eri ggwe mu maaso ga Mukama Katonda wo.
14 Tojooganga musenze akolera empeera omwavu eyeetaaga, bw'aba ku muwendo gwa baganda bo oba ku muwendo gwa bannaggwanga bo abali mu nsi yammwe munda w'enzigi zo:
15 ku lunaku lwe onoomuwanga empeera ye, so n’enjuba tegwanga ng'ekyaliyo; kubanga mwavu era agiteckako omwoyo gwe: alemenga okukaabiriranga Mukama okukuwawaabira, ne kiba kibi gy'oli.
16 Bakitaabwe tebattibwanga okubalanga abaana baabwe, so n'abaana tebattibwanga okubalanga bakitaabwe: buli muntu bamulangenga ekibi kye ye okumutta.
17 Tokyamyanga musango gwa munnaggwanga, newakubadde ogw'atalina kitaawe; so tosingirwanga kyambalo kya nnamwandu:
18 naye onojjukiranga nga wali muddu mu Misiri, Mukama Katonda wo n'akununula n'akuggyayo: kyenva nkulagira okukolanga ekigambo ekyo.
19 Bw'okungulanga ebikungulwa byo mu nnimiro yo ne weerabira ekinywa mu nnimiro, toddangayo nate okukikima; kinaabanga kya muanaggwanga, ky'atalina kitaawe, era kya nnamwandu: Mukama Katonda wo alyoke akuwenga omukisa mu mulimu gwonna ogw'engalo zo.
20 Bw'okubanga omuzeyituuni gwo, toddanga mu matabi lwa kubiri: gunaabanga gwa munnaggwanga, gw'atalina kitaawe, era gwa nnamwandu.
21 Bw'okungulanga ezabbibu ez'omu lusuku lwo, toddangamu ng'omaze omulundi gumu: lunaabanga lwa munnaggwanga, lw'atalina kitaawe, era lwa nnamwandu.
22 Era onojjukiranga nga wali muddu mu nsi y'e Misiri: kyenva nkulagira okukolanga ekigambo ekyo.


text:
Essuula 9
1 Njogera amazima mu Kristo sirimba, omwoyo gwange nga guntegeereza mu Mwoyo Omutuukuvu,
2 nga nnina ennaku nnyingi n'okulumwa okutamala mu mutima gwange.
3 Kubanga nandyagadde nze mwene okukolimirwa Kristo olwa baganda bange, ab'ekika kyange mu mubiri:
4 be Baisiraeri abaweebwa okufuuka abaana, n'ekitiibwa, n'endagaano, n'okuteekerwa amateeka, n'okuweerezanga Katonda, n'ebyasuubizibwa;
5 abalina bajjajja abo, era omwava Kristo mu mubiri, afuga byonna, Katonda atenderezebwa emirembe gyonna. Amiina.
6 Naye si kubanga ekigambo kya Katonda kyavaawo. Kubanga abava mu Isiraeri, si ba Baisiraeri bonna:
7 so si kubanga lye zzadde lya Ibulayimu, kyebava babeera abaana bonna: naye, mu Isaaka ezzadde lyo mwe linaayitirwanga.
8 Kwe kugamba nti abaana ab'omubiri, abo si be baana ba Katonda; naye abaana b'okusuubiza be babalibwa okuba ezzadde.
9 Kubanga ekigambo kino kye ky'okusuubiza, nti Ng'ebiro ebyo bwe biri ndijja, ne Saala aliba n'omwana.
10 Naye si ekyo kyokka; era naye ne Lebbeeka bwe yalina olubuto olw'omu, Isaaka jjajjaffe
11 kubanga nga tebannazaalibwa, so nga tebannakola kirungi oba kibi, okuteesa kwa Katonda mu kulonda kulyoke kunywere, si lwa bikolwa, wabula ku bw'oyo ayita,
12 n'agambibwa nti Omukulu aliba muddu wa muto.
13 Nga bwe kyawandiikibwa ne Yakobo n'amwagala, naye Essawa n'amukyawa.
14 Kale tunaayogera tutya? Obutali butuukirivu buli eri Katonda? Kitalo.
15 Kubanga agamba Musa nti Ndisaasira gwe ndisaasira, gwe ndikwatirwa ekisa gwe ndikwatirwa ekisa.
16 Kale bwe kityo si ky'oyo ayagala newakubadde addukana, wabula kya Katonda asaasira.
17 Kubanga ebyawandiikibwa bigamba Falaawo nti Kyennava nkuyimiriza, ndyoke njoleseze amaanyi gange mu ggwe, era erinnya lyange liryoke libuulirwe mu nsi zonna.
18 Kale bwe kityo asaasira gw'ayagala okusaasira, era akakanyaza gw'ayagala okukakanyaza.
19 Kale onoŋŋamba nti Kiki ekimunenyesa nate? Kubanga ani aziyiza by'ayagala?
20 Naye ekisinga, ggwe omuntu, ggwe ani awakana ne Katonda? Ekibumbe kirigamba eyakibumba nti Kiki ekyakunkoza bw'oti?
21 Oba omubumbi talina buyinza ku bbumba, mu kitole kimu okukola ekibya kimu eky'ekitiibwa, n'ekirala eky'ensonyi?
22 Kiki, oba nga Katonda bwe yayagala okulaga obusungu bwe, n'okumanyisa obuyinza bwe, yagumiikiriza n'okulindirira ennyo ebibya eby'obusungu ebyateekerwateekerwa okuzikirira:
23 alyoke amanyise obugagga obw'ekitiibwa kye ku bibya eby'okusaasirwa, bye yateekerateekera edda ekitiibwa,
24 ye ffe, n'okuyita be yayita, si mu Bayudaaya bokka, era naye ne mu b'amawanga?
25 Era nga bw'ayogera mu Koseya nti Ndibayita abantu bange, abatali bantu bange; Era ataayagalwa, ayagaliddwa.
26 Awo mu kifo kye baagambirwamu nti Mmwe temuli bantu bange, Mwe baliyitirwa abaana ba Katonda omulamu.
27 Era Isaaya ayogerera waggulu ebya Isiraeri nti Omuwendo gw'abaana ba Isiraeri oba guliba ng'omusenyu gw'ennyanja, ekitundu ekirisigalawo kye kirirokoka:
28 kubanga Mukama alikola ekigambo kye ku nsi, ng'akituukiriza era ng'akisalako.
29 Era nga Isaaya bwe yasooka okwogera nti Singa Mukama Ow'eggye teyatulekerawo zzadde, Twandifuuse nga Sodomu, era twandifaanayizibbwa nga Ggomola.
30 Kale tunaayogera tutya? Nti ab'amawanga, abataagobereranga butuukirivu, baatuuka ku butuukivu, bwe butuukirivu obuva mu kukkiriza;
31 naye Isiraeri, mu kugobereranga amateeka ag'obutuukirivu, teyatuuka ku mateeka gali.
32 Lwaki? Kubanga tebaabugobereranga nga bayima mu kukkiriza, wabula nga mu bikolwa. Beesittala ku jjinja eryo eryesittalwako:
33 nga bwe kyawandiikibwa nti Laba, nteeka mu Sayuuni ejjinja eryesittalwako n'olwazi olugwisa: Era akkiriza oyo talikwasibwa nsonyi.


text:
Ekyamateeka Deuteronomy
Chapter 6
1 Kale kino kye kiragiro, amateeka n'emisango, Mukama Katonda wammwe bye yalagira okubayigiriza, mulyoke mubikolenga mu nsi gye musomokera okugendamu okugirya:
2 otyenga Mukama Katonda wo, okwekuumanga amateeka ge gonna n'ebiragiro bye bye nkulagira ggwe n'omwana wo n'omuzzukulu wo, ennaku zonna ez'obulamu bwo; era olyoke owangaale ennaku nnyingi.
3 Kale wulira, ggwe Isiraeri, okwatenga okukola kutyo; olabenga ebirungi, era mwale nnyo, nga Mukama Katonda wa bajjajja bo bwe yakusuubiza, mu nsi ekulukuta n'amata n'omubisi gw'enjuki.
4 Wulira, ggwe Isiraeri: Mukama Katonda waffe ye Mukama omu:
5 era onooyagalanga Mukama Katonda wo n'omutima gwo gwonna, n'emmeeme yo yonna, n'amaanyi go gonna.
6 Era ebigambo bino bye nkulagira leero binaabanga ku mutima gwo:
7 era onoonyiikiranga okubiyigiriza abaana bo, era onoobyogerangako bw'onootuulanga mu nnyumba yo, era bw'onootambuliranga mu kkubo, era bw'onoogalamiranga, era bw'onoogolokokanga:
8 Era onoobisibanga okuba akabonero ku mukono gwo, era binaabanga eby'oku kyenyi wakati w'amaaso go.
9 Era onoobiwandiikanga ku mifubeeto gy'ennyumba yo, ne ku nzigi zo.
10 Awo olulituuka Mukama Katonda wo bw'alikuyingiza mu nsi gye yalayirira bajjajja bo, Ibulayimu ne Isaaka ne Yakobo okugikuwa: ebibuga ebinene ebirungi by'otaazimba,
11 n'ennyumba ezijjula ebirungi byonna, z'otajjuza, n'ebidiba ebyasimibwa, by'otaasima, ensuku ez'emizabibu n'emizeyituuni gy'otaasimba, n'olya n'okkuta;
12 n'olyoka weekuuma olemenga okwerabira Mukama: eyakuggya mu nsi y'e Misiri; mu nnyumba y'obuddu.
13 Onootyanga Mukama Katonda wo; era oyo onoomuweerezanga, era erinnya lye ly'onoolayiranga.
14 Temugobereranga bakatonda balala, ku bakatonda ab'amawanga agabeetoolodde;
15 kubanga Mukama Katonda wo ali wakati wammwe ye Katonda ow'obuggya; obusungu bwa Mukama Katonda wo buleme okukubuubuukirako, n'akuzikiriza okukuggya ku maaso g'ensi.
16 Temukemanga Mukama Katonda wammwe, nga bwe mwamukemera e Masa.
17 Munaanyiikiranga okwekuuma ebiragiro bya Mukama Katonda wammwe n'ebyo bye yategeeza; n'amateeka ge, ge yakulagira:
18 Era onookolanga ekiri mu maaso ga Mukama ekituukirivu era ekirungi: olyoke olabenga ebirungi, era oyingire olye ensi ennungi Mukama gye yalayirira bajjajja bo,
19 okugobamu abalabe bo bonna mu maaso go, nga Mukama bwe yayogera.
20 Omwana wo bw'akubuuzanga mu biro ebigenda okujja, ng'ayogera nti Ebyo bye yategeeza, n'amateeka, n’emisango Mukama Katonda waffe bye yabalagira; amakulu gaabyo ki?
21 n'olyoka ogamba omwana wo, nti Twali baddu ba Falaawo mu Misiri; Mukama n’atuggya mu Misiri n'engalo ez'amaanyi:
22 era Mukama n’alaga obubonero n'eby'amagero, ebinene era ebizibu, ku Misiri, ku Falaawo, ne ku nnyumba ye yonna, mu maaso gaffe:
23 n'atuggya omwo, alyoke atuyingize, okutuwa ensi gye yalayirira bajjajja baffe.
24 Era Mukama n'atulagira okukolanga amateeka ago gonna, okutyanga Mukama Katonda waffe, olw'obulungi bwaffe ennaku zonna, alyoke atukuumenga tuleme okufa, nga leero.
25 Era kinaabanga butuukirivu gye tuli, bwe tunaakwatanga okukola ekiragiro kino kyonna mu maaso ga Mukama Katonda waffe nga bwe yatulagira.